title: Suomi-Kroatia Seura

text: Kroatian kulttuuria seura on tehnyt tunnetuksi järjestämällä Kroatia-iltoja, opintokerhoja, kroatian kielen peruskursseja ja pienimuotoisia näyttelyitä. Seura on välittänyt jäsenilleen ajankohtaista tietoa Kroatiasta jäsentiedotteessaan. Seuralla on oma kirjasto, josta voi lainatta kirjoja.


title: Suomi-Kroatia Seura

text: Aloitteen seuran perustamiseksi teki Marijan Basic, joka perustamisvaiheessa toimi Hyvinkäällä. Seuran perustajajäseniä olivat Julius Hiidenmies, Marijan Basic, Kurt Carlander, Tapani Heikkilä, Anni Kovanen, Marjatta Carlander, Marjut Kröger, Armi Kyynäräinen, Merja Carlander, Zeljko Bosnjak, Tiina Bosnjak, Kirsti Spehar, Soile Pejak, Ismo Suikkanen, Anna-Mari Spehar ja Ulla Ristikko.


title: Legend of Edda

text: Legend of Edda on GamesCampusin kehittämä selainpeli, jossa Titaanit ja Olympukset taistelevat keskenään. Pelin tavoitteena on kehittää hahmoaan aina tasolle 54 asti, tekemällä erilaisia tehtäviä, joista voi ansaita rahaa, kokemuspisteitä (exp) ja erilaisia tavaroita. Kuten useissa muissa mmorpg-peleissä, Legend of Eddassa on myös mahdollisuus PvP pelaamiseen (Player versus Player.)


title: Legend of Edda

text: Legend of Eddassa on kolme pääluokkaa, joista kaikki sisältävät kaksi sivuluokkaa:


title: Legend of Edda

text:
Hahmoluokat voivat kehittyä, pelaajan saavuttaessaan tietyn tason ja tehtyään erityisen tehtävän, joka ylentää hahmoluokan. (Job quest)
Kun olet tehnyt job questin, et voi osallistua Grade 1 (Lv 1-20) taisteluihin PvP areenoilla, vaikka olisit tasolla 20.


title: Legend of Edda

text: Jokaisella hahmoluokalla on omat taitonsa, jotka auttavat taistelemisessa. Lisäksi tasolla 20, jokainen hahmo voi oppia "Demi-God Skillin" (Puolijumalataidon,) jotka ovat huomattavasti tavallisia taitoja voimakkaampia. Hahmoluokka ei vaikuta pelin tehtäviin. Jokaiselle pääluokalle on samanlaiset varusteet (siis esim. Archer ja Assassin käyttää samanlaisia varusteita, paitsi asetta) Yhdellä Tilillä voi olla yhteensä neljä hahmoa.


title: Legend of Edda

text: Legend of Eddassa käytetään luokka (grade) järjestelmää.


title: Legend of Edda

text: Otteluissa on vastakkain Titaanit ja Olympukset. Tavoitteena on tappaa vastapuolen pelaajia ja siten ansaita pisteitä puolelleen, sekä varastaa vastustajien kristallit ja tuoda ne oman tukikohdan arkkuihin.


title: Legend of Edda

text: Legend of Eddassa on kolme taisteluareenaa, (Skyway, Temple ja Rage.) Nämä taisteluareenat toimivat vuorotellen kaikille luokille areenana, jolloin vain tietyt pelaajat pääseevät taistelemaan sinne. Lisäksi pelissä on vielä taistelumuotoja, jolloin kuka tahansa (lv 1-54) pääsee taistelemaan areenoille.


title: Legend of Edda

text: Jokainen ottelu kestää puoli tuntia. Areenoihin pääsee napin painalluksella listasta, johon on merkitty päivän kaikki ottelut. Koska otteluihin mahtuu vain tietty määrä pelaajia, vain nopeimmat pääsevät taistelemaan Titaanien tai Olympuksien kunniasta. Vaikka areenoilla taistellaan vastapuolta vastaan, niin voittaja on yksilönä se, joka on kerännyt eniten pisteitä mm. tapoista. Otteluita on lähes koko päivän ajan.


title: Legend of Edda

text: Legend of Eddassa on mahdollisuus kerätä "jumalapisteitä" (God points), jotka nostavat arvoasteikkoasi. Jumalapisteitä voit saada osallistumalla taisteluihin kolmella eri areenalla. Jumalapisteitä saa tapoista, aiheuttamastasi vahingosta (damage), vastaanottamastasi vahingosta, sekä varastamalla vastapuolen kristalleja. Arvoasteikossa ylös päästessä, myös tilastosi (stats) kasvavat.


title: Legend of Edda

text: Supreme Commanderista ylöspäin,arvoasteikot ovat saatavissa vain "Rank Resetin" jälkeen. Ollessaan Supreme Commander, ei saa enää normaalisti jumalapisteitä, vaan joka toinen viikko ne nollataan ja eniten pisteitä kerännyt pääsee legendaariseksi "Sodan jumalaksi" (God of war)


title: Legend of Edda

text: Sodan jumalaksi voi päästä vain yksi henkilö kaikilta hahmoluokilta kahden viikon ajaksi. Toiseksi eniten jumalapisteitä kerännyt pääsee Sankariksi (Hero) yms. Korkeammat arvoasteikot oikeuttavat parempiin tavaroihin, jotka auttavat PvP:ssä.


title: Iso lemmen pala – Baddingin jalanjäljissä…

text: Iso lemmen pala – Baddingin jalanjäljissä... on Yölinnun 11. studioalbumi. Se julkaistiin vuonna 2011 levymerkillä Allstar Music.


text: Albumi nousi Suomen virallisen listan sijalle 7.


title: Ford Nucleon

text: Ford Nucleon oli Ford Motor Companyn 1950-luvulla suunnittelema ydinkäyttöinen konseptiauto. Yhtään toimivaa Ford Nucleonia ei rakennettu. Autossa olisi ollut polttomoottorin sijaan auton takaosaan sijoitettu, vaihdettava ydinreaktorimoduuli. Suunnitelma pohjautui oletukseen siitä, että ydinreaktorit ja niiden tarvitsemat säteilysuojat kutistuisivat riittävän pieniksi ajoneuvokäyttöä ajatellen.


title: Jessica Diggins

text: Jessica Diggins (s. 26. elokuuta 1991 Afton, Minnesota) on yhdysvaltalainen maastohiihtäjä. Hän on voittanut parisprintissä olympiakultaa ja maailmanmestaruuden.


title: Jessica Diggins

text: Oslon MM-kilpailuissa 2011 Diggins oli sprintissä 25:s ja yhdistelmäkilpailussa 28:s. Val di Fiemmen MM-kilpailuissa 2013 hän voitti parisprintin maailmanmestaruuden Kikkan Randallin kanssa. Alle 23-vuotiaiden MM-kilpailuissa Val di Fiemmessä 2014 Diggins saavutti hopeaa vapaan hiihtotavan sprintissä. Sotšin olympialaisissa 2014 hän sijoittui yhdistelmäkilpailussa kahdeksanneksi ja sprintissä 13:nneksi. Falunin MM-kilpailuissa 2015 hän sai hopeaa 10 kilometrin vapaan hiihtotavan kilpailussa. Lahden MM-kilpailuissa 2017 Diggins saavutti hopeaa vapaan hiihtotavan sprintissä ja pronssia perinteisen hiihtotavan parisprintissä. 30 kilometrin vapaan hiihtotavan yhteislähtökilpailussa hän oli viides. Pyeongchangin olympialaisissa 2018 hän voitti vapaan hiihtotavan parisprintissä kultaa Kikkan Randallin kanssa. Viestissä Yhdysvallat sijoittui viidenneksi Digginsin hiihtäessä neljännen osuuden. Hän sijoittui viidenneksi myös 10 kilometrin vapaan hiihtotavan kilpailussa ja 15 kilometrin yhdistelmäkilpailussa, kuudenneksi henkilökohtaisessa sprintissä sekä seitsemänneksi 30 kilometrin perinteisen hiihtotavan kilpailussa.


title: Jessica Diggins

text: Maailmancupissa Diggins kilpaili ensimmäisen kerran helmikuussa 2011 Drammenin sprintissä. Maailmancupin pisteille hän pääsi ensimmäisen kerran 14. tammikuuta 2012 oltuaan 18:s Milanon sprintissä. Seuraavana päivänä hän hiihti parisprintissä Kikkan Randallin kanssa toiseksi. Hän voitti vapaan hiihtotavan parisprintin Randallin kanssa Quebecissä joulukuussa 2012. Henkilökohtaisissa kilpailuissa hän sijoittui kymmenen parhaan joukkoon ensimmäisen kerran oltuaan kuudes Moskovan vapaan sprintissä helmikuussa 2012.


title: Jessica Diggins

text: Diggins saavutti ensimmäisen maailmancupin osakilpailuvoittonsa Toblachissa tammikuussa 2016 Tour de Skihin kuuluneessa 5 kilometrin vapaan kilpailussa. Muutamaa viikkoa myöhemmin hän sijoittui kolmanneksi Nové Měston 10 kilometrin vapaan hiihtotavan kilpailussa. Lahden vapaan sprintissä hän oli samalla kaudella toinen. Maailmancupin kokonaiskilpailussa hän sijoittui kahdeksanneksi kaudella 2015–2016.


title: Jessica Diggins

text: Seuraavalla kaudella Diggins voitti Lillehammerin Nordic Opening -tapahtumassa 5 kilometrin vapaan hiihtotavan kilpailun. Tour de Skillä hän voitti jälleen Toblachin 5 kilometrin vapaan hiihtotavan kilpailun. Tour de Skin kokonaiskilpailussa hän sijoittui viidenneksi ja maailmancupin kokonaispisteissä kuudenneksi. Kaudella 2017–2018 hän oli Tour de Skin kokonaiskilpailussa kolmas ja voitti Seefeldin vapaan hiihtotavan 10 kilometrin yhteislähtökilpailun. Hän sijoittui Drammenin perinteisen hiihtotavan sprintissä kolmanneksi ja Oslon vapaan 30 kilometrin yhteislähdössä toiseksi. Maailmancupin finaalitapahtumassa Falunissa hän sijoittui toiseksi ja oli 10 kilometrin vapaan hiihtotavan takaa-ajokilpailun osuusajoissa nopein. Maailmancupin kokonaiskilpailussa hän oli toinen ja normaalimatkojen cupissa kolmas.


title: Jessica Diggins

text: Diggins oli kauden 2018–2019 Tour de Skillä Oberstdorfin 10 kilometrin vapaan hiihtotavan takaa-ajokilpailun osuusaikojen nopein. Tourin kokonaiskilpailussa hän sijoittui kuudenneksi.


title: Mudpack

text: Mudpack (myös muotoa Mud Pack käytetään) on Mud-yhtyeen elokuussa 1977 julkaistu kokoelma-albumi. Suurin osa sen kappaleista oli julkaistu alun perin kahdella edellisellä albumilla "Use Your Imagination" (1975) ja "It’s Better Than Working!" (1976). Mukana on myös kolme ainoastaan singlenä julkaistua kappaletta vuodelta 1976; ”Shake It Down”, ”Nite on the Tiles” ja ”Lean on Me”.


title: Mudpack

text: A-puoliB-puoli


title: Tapio Vaherva

text: Tapio Vaherva (s. 1939 Sortavala) on Jyväskylän yliopiston aikuiskasvatuksen emeritusprofessori. Hän toimi kasvatustieteen yliassistenttina 1971–1976, apulaisprofessorina 1976–1994 ja aikuiskasvatuksen professorina 1994–2007. Lisäksi Vaherva oli Oulun yliopiston ja Tampereen yliopiston dosentti.


title: Tapio Vaherva

text: Vaherva kuuluu kahden kasvatuksen ja koulutuksen tutkimuksen erityisalan uranuurtajiin Suomessa. Yhdessä Kalevi Kivistön kanssa hän julkaisi kasvatussosiologian ensimmäisen suomenkielisen yleisteoksen ja oppikirjan vuonna 1972. Yhdessä Simo Juvan kanssa hän julkaisi koulutuksen taloustieteen ensimmäisen suomenkielisen yleisteoksen ja oppikirjan 1985.


title: Tapio Vaherva

text: Koulutuksen vaikuttavuuden tutkimuksessa ja arvioinnissa Vaherva oli edelläkävijöitä. Akateemisen uran ohella hän työskenteli Sitran (Suomen Itsenäisyyden Juhlarahaston) asiantuntijana.


title: Retš

text: Retš (, alkuperäisessä kirjoitusasussa Рѣчь, suomeksi ”Puhe”) oli Pietarissa Venäjällä vuosina 1906–1917 ilmestynyt sanomalehti. Se oli Perustuslaillisdemokraattisen puolueen eli "kadettien" pää-äänenkannattaja.


title: Retš

text: Retšin julkaisijoina toimivat muun muassa Julian Bak, Vladimir Nabokov ja Ivan Petrunkevitš. Käytännössä sitä johtivat Josif Gessen ja Pavel Miljukov. Bolševikit lakkauttivat lehden lokakuun vallankumouksen jälkeen. Elokuuhun 1918 saakka se ilmestyi nimillä "Naša retš", "Svobodnaja retš", "Vek", "Novaja retš" ja "Naš vek".


title: Vladimir Nabokov (poliitikko)

text: Vladimir Dmitrijevitš Nabokov (, 21. heinäkuuta 1869 Tsarskoje Selo – 28. maaliskuuta 1922 Berliini) oli venäläinen juristi ja poliitikko.


title: Vladimir Nabokov (poliitikko)

text: Vladimir Nabokov syntyi Venäjän oikeusministerin Dmitri Nabokovin perheeseen. Hän valmistui Pietarin yliopiston oikeustieteellisestä tiedekunnasta, työskenteli Venäjän valtakunnanneuvoston kansliassa ja rikosoikeuden professorina. Liberaalina tunnettu Nabokov toimi Perustuslaillisdemokraattisen puolueen eli ”kadettien” keskuskomitean jäsenenä vuodesta 1905 lähtien. Hän toimitti puolueen äänenkannattajaa "Retšiä" ja vuonna 1906 hänet valittiin Venäjän duuman jäseneksi.


title: Vladimir Nabokov (poliitikko)

text: Ensimmäisen maailmansodan aikana Nabokov työskenteli Venäjän pääesikunnan kanslianhoitajana osallistumatta politiikkaan. Helmikuun vallankumouksen aikana hän kieltäytyi Suomen kenraalikuvernöörin tehtävästä ja työskenteli väliaikaisen hallituksen asiainhoitajana. Syksyllä 1917 hän osallistui perustuslakia säätävää kokousta edeltäneen esiparlamentin toimintaan. Lokakuun vallankumouksen jälkeen Nabokov matkusti perheensä luokse Krimille. Tätä ennen hän oli tullut valituksi perustuslakia säätävän kokouksen jäseneksi.


title: Vladimir Nabokov (poliitikko)

text: Marraskuusta 1918 lähtien Nabokov toimi Krimin aluehallituksen oikeusministerinä. Huhtikuussa 1919 hän matkusti ulkomaille. Vuodesta 1920 hän toimi Berliinin emigranttijärjestöissä ja toimitti "Rul"-sanomalehteä. Nabokov menehtyi Pavel Miljukovin murhayrityksen yhteydessä.


title: Vladimir Nabokov (poliitikko)

text: Kirjailija Vladimir Vladimirovitš Nabokov oli Vladimir Dmitrijevitš Nabokovin poika.


title: Enzo Petito

text: Enzo Petito (oikealta nimeltään Vincenzo Squatriti) on Espanjassa syntynyt näyttelijä, joka säi myöhemmin Italian kansalaisuuden. Hän teki yhteistyötä näyttämöllä Eduardo De Filippon kanssa. Lisäksi hän esiintyi useiden elokuvien sivurooleissa, joihin lukeutuu kaupanpitäjän osa Sergio Leonen elokuvassa "Hyvät, pahat ja rumat" (1966). Muita elokuvia, joissa Petito esiintyi, oli esimerkiksi "A che servono questi quattrini?" (1942).


Jääkiekon nuorten maailmanmestaruuskilpailut 1980 pelattiin Suomessa, ottelupaikkakuntina olivat Helsinki ja Vantaa. Suomen voittama hopeamitali oli ensimmäinen maan voittama MM-mitali jääkiekossa.
 A-sarja


title: Johan Simberg

text: Johan Peter Erik Simberg (s. 12. heinäkuuta 1950 Helsinki) on suomenruotsalainen näyttelijä. Hänet muistetaan parhaiten Timo Harjunpäänä televisiosarjoista "Harjunpää ja kylmä kuolema" sekä "Harjunpää ja ahdistelija". Hän toimi myös Muumipapan ääninäyttelijänä televisiosarjan "Muumilaakson tarinoita" ja elokuvan "Muumipeikko ja pyrstötähti" ruotsinkielisissä dubbauksissa. Nykyään Simberg kuljettaa postivenettä Turun saaristossa.


title: GRB 970228

text: GRB 970228 oli ensimmäinen gammapurkaus (GRB, Gamma Ray Burst), jonka jälkihehku havaittiin. Se huomattiin 28. helmikuuta 1997 kello 02:58 UTC. Vuodesta 1993 lähtien fyysikot olivat ennustaneet, että gammapurkauksia seuraa matalaenerginen jälkihehku radioaaltojen, röntgenaaltojen ja jopa näkyvän valon aallonpituuksilla, mutta ennen tätä tapahtumaa gammapurkauksia oli havaittu vain korkeaenergisten gammasäteiden purkauksina (sähkömagneettisen säteilyn energisin muoto).


title: Mammoth Hot Springs

text: Mammoth Hot Springs on kuumista lähteistä muodostunut kokonaisuus travertiinikukkulalla Yellowstonen kansallispuistossa. Se on yksi puiston tunnetuimmista nähtävyyksistä.


title: Mammoth Hot Springs

text: Mammoth Hot Springs sijaitsee noin 1 900 metrin korkeudessa Yellowstonen pohjoisosissa vajaan kymmenen kilometrin päässä Gardinerin kaupungista. Mammoth Hot Springs on muodustunut monivärisistä terasseista, joihin tihkuu kuumaa mineraalipitoista vettä maansisästä. Alueelle tuleva vesi on hiilihappopitoista, sillä se on ollut kosketuksissa hiilidioksidiseen kuumaan hyöryyn, joka kumpuaa magmataskuista. Tämä hapokas neste syövyttää noustessaan pintaan kalkkikiveä. Noustuaan pintaan hiilidioksidi höyrystyy, ja neste laimenee. Jäljelle jäänyt kalsiumkarbonaatti kiinteytyy travertiiniksi.


title: Mammoth Hot Springs

text: Mammoth Hot Springs kuumat lähteet ovat koko ajan pienessä muutoksessa. Vanhat terassit kuivuvat, kun kalkkikivi tukkii veden reittejä ja sen pitää etsiä uusia teitä pinnalle. Tämän seurauksena uusia terasseja kasvaa joka päivä. Pari vuotta sitten aktiivisena olleet lähteet voivat nykyään olla harmaita ja murenevia travertiinikiviä.


title: Sixten Lundberg

text: Sixten Lundberg (s. 18. maaliskuuta 1961 Helsinki) on suomenruotsalainen näyttelijä. Hän on toiminut Muumipeikon ääninäyttelijänä televisiosarjan "Muumilaakson tarinoita" sekä elokuvan "Muumipeikko ja pyrstötähti" ruotsinkielisissä dubbauksissa. Hän on myös näytellyt elokuvissa, tv-sarjoissa sekä teattereissa, muun muassa Svenska Teaternissa.


title: Glukuronidaatio

text: Glukuronidaatio on aineenvaihduntaprosessi, jossa substraattiin lisätään glukuronihapporyhmä. Näin syntyneitä yhdisteitä sanotaan glukuronideiksi ja glukuronidaatioentsyymejä glukuronidaaseiksi. Glukuronidaatiolla on merkitystä eläinten aineenvaihdunnassa sekä endogeenisten yhdisteiden että vierasaineiden, kuten lääkemolekyylien ja toksisten aineiden, aineenvaihdunnassa.


title: Glukuronidaatio

text: Glukuronidaatio tapahtuu pääsääntöisesti maksassa. Se on kapasiteetiltaan suurin ihmisen vierasaineiden metaboliaan keskittynyt aineenvaihduntareitti. Muodostuva glukuronidi on erittäin hyvin vesiliukoinen ja erittyy elimistöstä munuaisten kautta virtsaan.


title: Glukuronidaatio

text:
Maksan UPD-glukutonyylitransferaasientsyymit katalysoivat UDP-glukuronihapon, tai eräissä tapauksissa UDP-glukoosin, UDP-galaktoosin tai UDP-ksyloosin, sokeriosan liitämistä substraattiin. Kun vierasaineeseen, esimerkiksi lääkeaineeseen, liitetään glukuronidaation avulla glukuronihapporyhmä, se menettää usein tehonsa. Poikkeuksena on morfiini-6-glukuronidi, joka on morfiinia tehokkaampaa.
Glukuronidaatio voi tapahtua lukuisille eri yhdisteille. Glukuronihappo voi liittyä joko typpi-, happi-, rikki- tai hiiliatomeihin, jolloin puhutaan N-, O-, S- ja C-glukuronidaatiosta. N-glukuronidaatio tapahtuu amiineille, erityisesti emäksisille tertiäärisille amiineille, amideille ja sulfonamideille, O-glukuronidaatio on tyypillinen fenoleille ja opioideille, S-glukuronidaatio tioleille ja tiokarboksyylihapoille ja C-glukuronidaatio 1,3-dikarbonyyliyhdisteille, esimerkiksi sulfiinipyratsonille


title: Glukuronidaatio

text: Eläimien tuottamista endogeenisista yhdisteistä glukuronidaation kautta metaboloituvat muun muassa bilirubiini, tyroksiini, ja steroidihormonit. Lääkeaineita, jotka metaboloituvat tämän reitin kautta ovat muun muassa opiodit, propofoli, ketoprofeeni, naprokseeni, oksatsepaami ja monet antihistamiinit.


title: Black Mask

text: Black Mask tarkoittaa seuraavia asioita:


title: Yhdysvaltain maantiede

text: Yhdysvaltojen maantiede kattaa laajan alueen Tyyneltämereltä Atlantille, Kanadan rajalta Meksikoon ja lisäksi erillisinä alueina Alaskan ja Havaijin. Yhdysvaltain kokonaisala on 9 826 630 km², josta maa-alaa on 9 161 923 km² ja vesialaa 664 707 km². Se on pinta-alaltaan maailman kolmanneksi suurin valtio.


title: Yhdysvaltain maantiede

text: Yhdysvaltain mannermaa voidaan jakaa topografisesti viiteen suuralueeseen. Alueet ovat sisämaan tasankoalue, Appalakit, Atlantin rannikko, Kordillieerit ja läntisten vuoristojen väliset tasankoalueet.


title: Yhdysvaltain maantiede

text: Mantereen sisäosien hallitseva maastonmuoto on laaja tasankoalue, joka ulottuu Meksikonlahdelta Kanadan rajalle ja sieltä Alaskaan. Se voidaan jakaa edelleen kolmeen osaan: Atlantin ja Meksikonlahden rannikkotasankoihin, sisämaan tasankoihin ja Kanadan kilpeen. Suurina tasankoina tunnettu alue muodostaa lisäksi osan sisämaan tasankoalueista. Ne levittäytyvät Keskilännestä länteen, ja suuri osa maan maataloustuotteista kasvatetaan tällä alueella. Alue muodostuu enimmäkseen suuresta, raskaasti viljellystä ja erittäin tasaisesta ruohomaasta. Sisämaan tasankoalue ulottuu New Yorkin osavaltiosta noin 2 400 kilometrin päähän Texasin keskiosiin ja sieltä edelleen noin 1 600 kilometrin päähän Kanadan rajalle. Tasanko kohoaa hyvin harvoissa paikoissa 600 metriä korkeammalle. Tasankoa reunustaa pohjoisessa ja koillisessa Kanadan kilven alue, johon kuuluvat New Yorkin Adirondack ja Minnesotan, Wisconsinin ja Michiganin Yläjärven ylänkö.


title: Yhdysvaltain maantiede

text:
Yhdysvaltain sisäosia halkoo lisäksi laaja Mississippijoen vesistö, joka on merkittävä liikenneväylä. Mississippi on purjehduskelpoinen Minneapolisiin asti, ja lisäksi jokijärjestelmästä on kanavayhteys Illinoisjoen kautta Suuriin järviin. Mississippin itäiset sivujoet, kuten Ohio ja Tennessee, ovat myös purjehduskelpoisia. Sen sijaan monet läntiset sivujoet ovat kausittaisia ja niissä on runsaasti hiekkasärkkiä, mitkä vaikeuttavat liikennöintiä. Esimerkiksi Missouri, joka on Mississippiä pidempi, saatiin liikennöintikuntoon vasta 1900-luvun puolivälissä patojen ja sulkujen avulla. Suuret järvet Yhdysvaltain ja Kanadan rajalla muodostavat maailman suurimman makeavetisen vesistön. Järviin kuuluvat Yläjärvi, Huronjärvi, Michiganjärvi, Eriejärvi ja Ontariojärvi.
Appalakit erottavat itärannikon sisämaan tasangosta rannikon suuntaisina lähes koko Yhdysvaltojen pituisina. Ne ulottuvat Alabaman pohjoisosista Kanadan rajalle asti. Appalakit ovat jäänne vanhasta, paljon korkeammasta vuoristosta. Se jaetaan edelleen eri osiin, ja Blue Ridge Mountainsin alueella on sen korkein huippu, vähän yli 2 000 metriä korkea Mount Mitchell. Appalakien itäpuolelle jää Atlantin rannikkotasanko, joka ulottuu Cape Codista Meksikon rajalle. Cape Codista koilliseen rannikko on Appalakien vaikutuspiirissä. New Yorkista etelään tasanko levenee, ja sitä täplittävät monet estuaarit, joista suurin on Chesapeakenlahti.


title: Yhdysvaltain maantiede

text: Lännessä suuret tasangot päättyvät Kordillieerien itäosan Kalliovuoriin. Keskiosaltaan Kalliovuoret muodostavat suuria pohjois-eteläsuuntaisia jonoja, joiden huiput kohoavat kahteen kilometriin. Pohjoisessa on yksittäisiä huippuja, jotka jatkuvat Alaskaan asti. Kordillieerien länsiosan muodostaa kaksi vuoristoketjua. Lähes heti Tyynenmeren rannikolta kohoavat rannikkovuoristot ja noin 240 kilometriä sisämaahan ovat Kaskadit ja Sierra Nevada, joihin kuuluvat Yhdysvaltain suurimmat vuoret Alaskan ulkopuolella. Niistä korkein on Sierra Nevadan Mount Whitney. Kordillieerien itä- ja länsiosan väliin jää laaja alue, jossa on kuivia altaita, ylätasankoja ja eristäytyneitä vuoristoja. Eteläisin osa, Coloradon laakio (Colorado Plateau) on sedimenttikivien muodostama ylänköalue kilometrin verran tasankojen yläpuolella. Sitä halkovat monet rotkot kuten Grand Canyon, hiekkaerämaat ja vulkaaniset huiput. Coloradon laakiosta länteen Sierra Nevadan rajalla on Basin and Range -nimellä kutsuttu kuiva alue. Kolmas vuoristojen välisen alueen osa on Columbian ylätasanko. Kalliovuorilta länteen monet joista kuivuvat vuoristojen välisillä kuivilla tasangoilla. Alueelle on muodostunut vain yksi hieman suurempi vesiallas, Iso Suolajärvi. Vain kolme suurempaa jokea laskevat mereen asti, Columbia, Colorado ja Sacramento–San Joaquin.


title: Yhdysvaltain maantiede

text: Havaiji sijaitsee noin 4 800 kilometriä länteen Yhdysvaltain länsirannikosta. Se on muodostunut saariryhmästä, jonka suurimmat saaret ovat Oahu, Maui, Lanai, Kauaia ja Havaiji. Saaria hallitsevat tulivuoret ja niitä ympäröivät koralliriutat. Alaskan puolestaan erottaa muusta Yhdysvalloista Kanada. Alaska on pääosin vuoristoaluetta, jota jäätiköt ovat muovanneet. Alaskassa virtaa myös joitakin jokia, kuten Yukon, jotka muodostavat tasankoalueita.


title: Yhdysvaltain maantiede

text: Yhdysvaltojen suurin joki monien mielestä on Mississippi, mutta sitä seuraavien järjestys riippuu siitä, mitä käytetään joen "suuruuden" mittarina. Oheisessa taulukossa virtaama on keskiarvo joen suulla vuosilta 1951–1980.


title: Yhdysvaltain maantiede

text: Manner-Yhdysvaltain länsirannikko on osa Tyynenmeren tulirengasta, jolla esiintyy voimakasta tektonista ja vulkaanista toimintaa ja 81 prosenttia maailman maanjäristyksistä. Maanjäristykset voivat aiheuttaa suurta tuhoa, kuten San Franciscon maanjäristys 1906 tai Pitkäperjantain maanjäristys 1964 lähellä Anchoragea.


title: Yhdysvaltain maantiede

text: Yhdysvallat on pinta-alaltaan maailman kolmanneksi suurin valtio. Sen kokonaispinta-ala on 9 826 675 neliökilometriä, ja siitä maata on 9 161 966 ja vettä 664 709 neliökilometriä. Maalla on vain kaksi rajanaapuria, Kanada ja Meksiko, ja maarajaa sillä on 12 034 kilometriä. Yhdysvallat on jaettu 50 osavaltioon ja Washingtonin hallintopiiriin.


title: Yhdysvaltain maantiede

text: Väestöllisesti Yhdysvallat voidaan jakaa kolmeen alueeseen. Ensimmäinen niistä kattaa suuriin piirtein nelikulmion muotoisen alueen, jonka kulmapisteet ovat Boston, Chicago, St. Louis ja Washington. Alueen sisässä on seitsemän Yhdysvaltain 12 suurimmasta kaupungista. Siellä alkoi myös ensimmäinen kasvuräjähdys, ja se on ollut jo pitkään Yhdysvaltain talouden keskus. Tämän alueen etelä- ja länsipuolella on alue, joka ulottuu Suurien tasankojen länsiosaan. Siellä asutus on harvempaa, ja suurten kaupunkien välillä on suuremmat välimatkat. Toinen alue on kuitenkin Yhdysvaltain tärkein maatalousalue. Kolmas väestöalue on Yhdysvaltain länsiosat, joka on kaikista harvimpaan asutettua. Asutus on keskittynyt pienemmälle alueelle, ja esimerkiksi Los Angelesin ympäristö ja San Franciscon lahden ympäristön ovat erityisen tiheästi asuttuja.


title: Yhdysvaltain maantiede

text: Vuoden 2012 arvioitujen väkilukujen mukaan Yhdysvalloissa on yhdeksän yli miljoonan asukkaan kaupunkia. Monet kaupungit ovat kasvaneet rajojensa ulkopuolelle ja muodostaneet laajoja suurkaupunkialueita. Maantieteilijä Jean Gottmann otti vuonna 1961 käyttöön termin megalopoli, kun hän oli tutkinut Yhdysvaltain itärannikon suurta kaupunkien yhteenkasvua New Hampshiren eteläosista Washingtoniin. Alueella, joka kattaa noin 1,5 prosenttia Yhdysvaltain pinta-alasta, asuu noin viidennes maan asukkaista. Muita suuria kaupunkikeskittymiä on Suurten järvien alueella, jossa on kolme konurbaatiota. Niistä yksi sijaitsee Chicagon ja yksi Detroitin ympärillä. Kolmas keskittymä ulottuu Buffalosta Clevelandin kautta Pittsburghiin. Nämä kolme aluetta saattavat pian kasvaa kokonaan yhteen ja yhdistyä myös rannikon megalopolin kanssa. Muita konurbaatioita on eteläisessä Kaliforniassa, jossa on tiheää asutusta Los Angelesin ympärillä Santa Barbaraan ja Meksikon rajalle, ja esimerkiksi Floridan itärannikolla Jacksonvillestä Miamiin.


title: Yhdysvaltain maantiede

text: Suuren kokonsa ja maantieteellisen monimuotoisuutensa vuoksi Yhdysvalloissa esiintyvät lähes kaikki ilmastotyypit. Manneralueellakin koetaan ajoittain olosuhteita, jotka ovat yhtä kuumia kuin tropiikin aavikot tai yhtä kylmiä kuin napa-alueiden mannerolot. Sää voi myös muuttua nopeasti ja rajusti kaikkina vuodenaikoina.


title: Yhdysvaltain maantiede

text: Suurin osa Yhdysvalloista sijaitsee keskileveysasteiden liikkuvien matalapaineiden reitillä. Ne tuovat rintamineen sateita ja nopeita lämpötilanmuutoksia etenkin maan koillisosaan. Polaaririntaman aaltoilujen mukaan Keskilännen tasangoille virtaa vuoroin arktista tai polaarista ilmamassaa pohjoisesta tai trooppista massaa Karibialta ja Meksikonlahdelta. Talvella ja keväällä lämpötila voi muuttua yli 20 astetta muutamassa tunnissa. Tyynenmeren rannikolla ja muualla Kalliovuorten länsipuolella säänvaihtelut ja vuodenaikojen erot ovat paljon pienempiä.


title: Yhdysvaltain maantiede

text: Rajuimpia sääilmiöitä ovat hurrikaanit, joita tulee sekä Atlantilta että Tyynenmeren puolelta. Hurrikaaneja esiintyy kesäkuusta joulukuuhun, eniten elo- ja syyskuussa. Joitakin tuhoisista hurrikaaneista ovat olleet Hurrikaani Galveston vuonna 1900, Hurrikaani Betsy vuonna 1952, Hurrikaani Andrew vuonna 1992 ja Hurrikaani Katrina vuonna 2005.


title: Yhdysvaltain maantiede

text: Paljon pienempiä, mutta myös tuhoisia ovat tornadot, joita esiintyy eniten Floridassa sekä keskilännessä Tornado Alleyksi kutsutulla alueella. Se ulottuu pohjoisesta Texasista kohti pohjoista Kansasia ja itään Tennesseehen. Siellä monissa taloissa on tornadosuojat ja monilla kylillä on tornadosireenit.


title: Yhdysvaltain maantiede

text: Yhdysvalloista löytyy yli tuhat puulajia ja kaikkiaan 20 000–25 000 alkuperäistä koppisiemenistä kasvilajia. Ihminen on kuitenkin suuresti vaikuttanut Yhdysvaltojen kasvillisuuteen. Esimerkiksi maan kaakkoisosassa luontaiset sekametsät ovat väistyneet taloudellisesti tuottavampien havumetsien tieltä. Tasankojen ja preerian ruohokasvit ovat suurelta osin eurooppalaista alkuperää. Yli 60 prosenttia maasta (Alaskaa lukuun ottamatta) on menettänyt pääosan alkuperäisestä kasvillisuudestaan. Karkeasti maa voidaan jakaa kolmeen osaan: metsään, ruohikkoon ja pensaikkoon. Metsät ovat alkujaan peittäneet maan itärannikon, länsirannikon keski- ja pohjoisosat, lännen ylänköalueet ja leveän vyöhykkeen maan pohjoisosassa. Ruohikko peitti maan sisäosat missä sademäärä ei riitä metsän kasvuun. Pensaikko on keskittynyt länsiosan sisämaahan.


title: Yhdysvaltain maantiede

text: Kanadan rajan tuntumassa Mainesta Minnesotaan ja Appalakkeja pitkin etelään kasvaa lauhkean vyöhykkeen havumetsiä. Niissä kasvaa erityisesti strobusmäntyjä, amerikanpunamäntyjä, banksinmäntyjä, hemlokkeja, kuusia ja palsamipihtaa. Havumetsä vaihettuu lehtimetsäksi, jota kasvoi aiemmin Uudesta-Englannista Missouriin ja Texasin itäosiin. Lehtimetsän lajeja ovat monet vaahterat, tammet, saarnet, lehmukset, lännenambrapuu, hikkorit, plataanit, pyökit ja lännentulppaanipuu. Floridan eteläosissa kasvisto muuttuu trooppisemmaksi, ja siellä kasvaa palmuja, viikunoita ja mangrovea.


title: Yhdysvaltain maantiede

text: Sisämään ruohikkojen lajeja ovat muun muassa puhveliheinä, grammaheinät ja höyhenheinät. Havumetsät peittävät jälleen Kalliovuoria, Kaskadeita ja Sierra Nevadaa. Valtalajeja ovat keltamänty, douglaskuuset, jättituija, lännenlehtikuusi, kontortamänty, monet kuuset, lännenhemlokki, jättipihta, komeapihta ja punapuut. Kaskadeilla ja Washingtonin, Oregonin ja Kalifornian pohjoisosien rannikkometsissä puut kasvavat erityisen suuriksi, ja tällaisissa metsissä pohjalajisto on hyvin niukkaa.


title: Yhdysvaltain maantiede

text: Kalliovuorten länsipuolisten puoliaavikoiden valtalajeja ovat marunat. Rinteillä ja matalilla vuoristoilla saattaa kasvaa myös katajia ja rautaispensaita. Aavikkoalueilla puolestaan kasvaa erityisesti monia kaktuksia, mutta myös joosuanjukkia ja muita jukkia, kreosoottipensaita, meskiteitä ja agaaveja.


title: Yhdysvaltain maantiede

text: Monipuolisen eläimistön näyttävimpiä lajeja ovat valkopäämerikotka, hirvi, myskihärkä, karibu, ahma, biisoni, harmaakarhu, puuma, jääkarhu ja susi. Yhdysvaltojen manneralueella (Alaskan ja Havaijin ulkopuolella) elää noin 460 matelija- ja sammakkoeläinlajia, joihin kuuluu alligaattoreita, kilpikonnia, liskoja, käärmeitä, sammakoita ja konnia. Lintuja on tavattu yli 800 lajia.


title: Yhdysvaltain maantiede

text: Yhdysvalloissa on 397 kansallispuistoa, joita hallinnoi National Park Service. Monet suojelualueet ovat kuitenkin liian pieniä suojatakseen biodiversiteettiä. Leviävä asutus, kaivostoiminta ja fossiilisten polttoaineiden pumppaus pienentävät monien lajien elintilaa.


title: Yhdysvaltain maantiede

text: Yhdysvalloissa on 21 Unescon maailmanperintökohdetta. Kahdeksan niistä on kulttuurikohteita kuten Vapaudenpatsas, yksi on sekakohde ja loput 12, kuten Evergladesin, Yellowstonen ja Yosemiten kansallispuistot, on suojeltu luontoarvojen takia.


title: Spellbound

text: Spellbound tarkoittaa seuraavia asioita:


title: Nanna Vainio

text: Nanna Vainio (s. 29. toukokuuta 1991 Tammisaari) on suomalainen sulkapalloilija. Hän on vuosien 2009–2012 ja 2015–2016 naisten kaksinpelin suomenmestari. Vainio edustaa Espoon Sulkapallo-Badminton -seuraa (ESB) ja häntä valmentaa Mike Adams.


title: Nanna Vainio

text: Vainio aloitti sulkapallon 10-vuotiaana. Aiemmin hän harrasti jalkapalloa. Vuonna 2015 hän voitti ensimmäisen kansainvälisen turnauksen Mauritiuksella. Vuoden 2016 EM-kisoissa hän sijoittui kahdeksan parhaan joukkoon. Maailmanlistalla Vainio on ollut korkeimmillaan 57:s (2. kesäkuuta 2016). Hän kuului Suomen Rion kesäolympialaisiin 2016 tähdänneeseen Rio Team -olympiavalmennusryhmään ja Suomen Olympiakomitea vahvisti paikan 1. kesäkuuta 2016.


title: Nanna Vainio

text: Vainio kirjoitti ylioppilaaksi Espoon Mattlidens gymnasiumista keväällä 2010, minkä jälkeen hän opiskeli kandidaatin tutkinnon tietohallinnossa ja liiketaloudessa Loughborough'n yliopistossa Englannissa. Vuonna 2013 hän muutti Kööpenhaminaan, missä hän opiskeli maisterin tutkinnon ja harjoitteli Anu Niemisen vetämässä Copenhagen Badminton Centerissä. Hän valmistui vuonna 2015 ja on sittemmin harjoitellut jälleen Suomessa.


Jääkiekon nuorten maailmanmestaruuskilpailut 1976 pelattiin Suomessa, ottelupaikkakuntana toimi Tampere, Turku, Pori ja Rauma.


title: Katadioptrinen objektiivi

text: Katadioptrinen objektiivi (peiliteleobjektiivi) on kauko-objektiivi, jossa käytetään linssien sijaan peilejä. Niiden periaate on sama kuin peiliteleskoopeissa: kuperien peilien avulla tuotetaan voimakkaasti suurennettu kuva kamerakennolle.


title: Katadioptrinen objektiivi

text:
Katadioptristen objektiivien etu on niiden lyhyys: saman polttovälin saavuttaminen linssien avulla edellyttää usein kaksi tai kolme kertaa pidempää objektiivia.
Tämä on osaksi saavutettu muuttamalla valon kulkureitti edestakaiseksi, ensin objektiivin etupäästä sisään, heijastus objektiivin pohjalla olevan suuren peilin ja objektiivin
etuosassa olevan pienemmän peilin kautta objektiivin takapäästä ulos. Suurennus saadaan aikaiseksi peilien koveruuden avulla. Objektiivien polttovälit ovat tyypillisesti 300 mm:n ja 1000 mm:n välillä, ja ne ovat
hyvin lyhyitä vastaaviin linssipohjaisiin objektiiveihin verrattuna.
Katadioptrisissa objektiiveissa on poikkeuksellisen vähän värien vääristymistä (kromaattinen aberraatio.)


title: Katadioptrinen objektiivi

text:
Katadioptriset objektiivit ovat useissa suhteissa tavallisia objektiiveja huonompia. Niissä ei ole säädettävää aukkoa, eli niissä on kiinteä valovoima.
Ne tuottavat suhteellisen vähäkontrastisen kuvan.
Kirkkaat, epätarkat kohteet näkyvät rengasmaisina, johtuen objektiivin suuremman peilin muodosta.
Käytännössä kaikki kaupallisesti saatavilla olevat katadioptriset kameraobjektiivit ovat myös terävyydeltään sangen heikkoja. Näiden objektiivien tärkein etu pienen koon lisäksi on sangen alhainen hinta.


title: Katadioptrinen objektiivi

text:
Useat objektiivivalmistajat ovat valmistaneet katadioptrisia objektiiveja. Nikon (Mirror-Nikkor ja myöhemmin Reflex-Nikkor) ja Canon kumpainenkin valmistivat
500 mm f/8 and 1000 mm f/11 -objektiiveja. Muut objektiivien valmistajat, kuten Samyang, Vivitar ja Opteka edelleenkin valmistavat katadioptrisia objektiiveja. Kameravalmistajista tällä hetkellä vain Sony (aiempi Minolta) myy 500 mm:n katadioptrista objektiivia järjestelmäkameroilleen. Sonyn objektiivi poikkeaa muista tällä hetkellä saatavissa olevista siinä, että se tukee automaattitarkennusta. Muut katadioptriset objektiivit toimivat vain täysin manuaalisina.


title: M/S Hiiumaa

text: M/S Hiiumaa () on virolainen autolautta. Se liikennöi Viron mantereen Rohukülan ja Hiidenmaan Heltermaan välillä. AS Saaremaa Laevakompanii tilasi vuonna 2007 kolme uutta autolauttaa, joiden rungot rakennettiin Liettuan Klaipėdassa jonka jälkeen ne siirrettiin norjalaiselle Fiskerstrand BLRT AS -telakalle viimeisteltäväksi. M/S Hiiumaa on valmistunut toukokuussa 2010.


title: John Rich

text: John Rich (6. heinäkuuta 1925 Queens, New York, Yhdysvallat - 29. tammikuuta 2012 Los Angeles, Yhdysvallat) oli yhdysvaltalainen televisio-ohjaaja. Rich on eniten tunnettu sarjoistaan Perhe on pahin (81 jaksoa; 1971-74) sekä The Dick Van Dyke Show (41 jaksoa; 1961-66). Rich sai kaksi Golden Globe -palkintoa ja kaksi Emmy-palkintoa Perhe on pahin -sarjasta sekä Emmy-palkinnon The Dick Van Dyke Show:sta. Lähes viisikymmenvuotisen uransa aikana Rich ohjasi jaksoja lähes 100 televisiosarjaan, joista edellisten lisäksi voidaan mainita Our Miss Brooks, Gomer Pyle, U.S.M.C., That Girl, Macgyver ,Gunsmoke sekä The Brady Bunch.


title: John Rich

text: Richin ohjaustyyli tuki erityisesti näyttelijöiden improvisaatiota.


title: Shanghain yllätys

text: Shanghain yllätys ("Shanghai Surprise") on vuonna 1986 ensi-iltansa saanut seikkailukomedia. Elokuvan käsikirjoitus perustuu Tony Kenrickin samannimiseen romaaniin vuodelta 1978. Elokuvan pääosia esittävät Sean Penn, Madonna, Paul Freeman, Richard Griffiths, Philip Sayer, Clyde Kusatsu, George Harrison ja Victor Wong. Elokuvan on ohjannut Jim Goddard. Elokuva epäonnistui taloudellisesti, ja Madonna voitti Razzie-palkinnon huonoimmasta naispääosasta.


title: Shanghain yllätys

text: 1930-luvun Kiinassa lähetystyöntekijä palkkaa seikkailijan hankkimaan takaisin rosvojen viemän lääkeoopiumilastin.


title: Shanghain yllätys

text: "Video-oppaassa" vuodelta 1994 Bello Romano pitää elokuvaa lähinnä Madonnan ja Pennin tuolloisen tosielämän suhteen varaan rakennettuna ja antaa sille yhden tähden viidestä, mikä vastaa sanallista arviota ”huono”.


title: Mike Kelley

text: Michael "Mike" Kelley (27. lokakuuta 1954 Wayne, Michigan, Yhdysvallat – 31. tammikuuta 2012 South Pasadena, Kalifornia, Yhdysvallat) oli yhdysvaltalainen taiteilija, jota pidetään eräänä maansa merkittävimmistä taiteilijoista 1900-luvun lopussa ja 2000-luvun alussa. Kelley käytti töissään löytötavaroita, tekstiilijulisteita, piirustuksia, assemblaaseja, kollaaseja, performanssia, sekä videota.


title: Mike Kelley

text: Kelley saavutti mainetta kansallisesti ja kansainvälisesti 1980-luvun puolivälistä eteenpäin. Hän sai mainetta ensin Euroopassa, ennen Yhdysvaltoja, missä hänellä oli innostunutta yleisöä etenkin Ranskassa ja Saksassa. Hän tuli tunnetuksi erityisesti roskia kuvaavista piirroksistaan, parodioista etenkin uskonnollista ja poliittista undergroundia kohtaan. Hän teki "mystisiä" teoksia, kuten "Plato's Cave", "Rothko's Chapel" ja "Lincoln's Profile", jotka innoittivat myöhemmin lukuisia nuorempia taiteilijoita. Sonic Youth -yhtye käytti Kelleyn työtä levykannessaan "Dirty" vuonna 1992.


title: Mike Kelley

text: Kelley löydettiin kotoaan, lähipiirin ja South Pasadenan poliisin arvioiden mukaan itsemurhan tehneenä, tiistai-iltana 31.1.2012.


title: Amityville 1992 – aika on tullut

text: Amityville 1992 – aika on tullut () on järjestyksessään kuudes Amityville-kauhuelokuva. Se julkaistiin vuonna 1992 suoraan videolle. Elokuvan ohjauksesta vastasi Tony Randel, jonka ohjaustöihin kuuluu myös "Hellbound – Hellraiser II".


title: Nationalismi Intiassa

text: Nationalismi Intiassa on vaikuttanut Intian itsenäistymisliikkeen kehittymiseen ja vaikuttaa vieläkin Intian politiikkaan. Nationalismi on myös intialaisen yhteiskunnan useiden hyvinkin erilaisten ideologioiden keskiössä. Intialainen nationalismi korostaa yleensä sitä seikkaa, että ennen vuotta 1947 Intian alue kattoi nykyistä Intiaa laajemman alueen, jolla oli vaikutusta laajalti Kaakkois-Aasiassa.


title: Nationalismi Intiassa

text: Intiaa ovat hallinneet lukuista keisarit ja hallitukset. Antiikin teksteissä mainitaan Intian johtajana muun muassa keisari Bharata. Tuolloin Intia kattoi nykyisin suur-Intiana tunnetun alueen. Maurya-valtakunnan aikana Intia, Etelä-Aasia sekä suuri osaa Persiaa yhdistyivät. Lisäksi suuri osa Intiasta on ollut yhdistyneenä useiden valtakuntien, kuten Gupta-valtakunnan, Rashtrakutan, Palan valtakunnan, Suurmogulien valtakunnan ja brittiläisen Intian keskushallinnon alaisuudessa.


title: Nationalismi Intiassa

text: Sepoykapinassa intialaiset sotilaat taistelivat paikallisten kuninkaiden johdolla Brittiläisen imperiumin joukkoja vastaan. Tämä yhteenotto loi perustan paitsi valtakunnalaajuiselle yhtenäisyydelle, mutta myös tuleville etnisille ja uskonnollisille yhteenotoille.


title: Nationalismi Intiassa

text: Intialaisten täydellisen vapauden halun, "swarajin" kehitti Bal Gangadhar Tilak, jonka seuraajat olivat ensimmäisiä, jotka ilmaisivat halun Intian itsenäistymiselle. Ajatus ei kuitenkaan levinnyt laajemmalti ennen ensimmäistä maailmansotaa, jolloin Amritsarin verilöylyssä kuoli satoja aseistautumattomia siviilejä. Tapahtuman seurauksen suuri osa Intian poliittisista johtajista kääntyi vastustamaan Britannian hallintoa.


title: Aamutelevisio

text: Aamutelevisio on televisiokanavilla aamuisin esitettävä pitkä ajankohtaisohjelma. Suomessa Aamutelevisio-ohjelmia ovat ainakin MTV3:n "Huomenta Suomi", Yle TV1:n "Aamu-TV" ja Yle Femin ruotsinkielinen aamutelevisio "Efter Nio". Ohjelman sisältönä on esimerkiksi keskustelua ajankohtaisista aiheista ja julkisuuden henkilöiden haastatteluja. Ohjelmassa voi olla myös uutis- ja säälähetyksiä.


title: AC Estudiantes

text: AC Estudiantes (ACE) on futsaljoukkue Tampereen teknillisestä yliopistosta. Seura on perustettu 1995. ACE eli Tampereen teekkareiden futsal- ja jalkapallokerho on TUrVoKe ry:n lajijaosto, jonka tarkoituksena on kehittää ja ylläpitää lajia TTY:llä. Seurassa on neljä miesten joukkuetta ja yksi naisten joukkue. Virallisesti seuran listoilla on noin 150 jäsentä.


title: AC Estudiantes

text: Edustusjoukkue aloitti syksyllä 2011 ensimmäisen kautensa Futsal-liigassa. Kaudella 2010–2011 joukkue voitti Futsal-Ykkösen nousten näin historiallisesti ensimmäistä kertaa Suomen korkeimmalle sarjatasolle. Futsal-Ykkösessä ACE ehti pelata yhteensä viisi kautta ennen nousua Futsal-Liigaan. Visiitti Futsal-Liigaan jäi kuitenkin vain yhden kauden mittaiseksi ja kaudelle 2012–2013 ACE putosi takaisin Futsal-Ykköseen.


title: AC Estudiantes

text: Joukkue koostuu pääasiassa Tampereen teknillisessä yliopistossa opiskelevista tai sieltä valmistuneista pelaajista, joille monille futsal nousee perinteisen kesäjalkapallon edelle. Kotiottelunsa ACE pelaa Tampereen teknillisen yliopiston Tamppi Areenalla.


title: Big Brother (Iso-Britannia)

text: Big Brother UK on brittiläinen versio hollantilaisesta "Big Brother" -formaatista. Versiota näytetään myös Irlannissa ja irlantilaisilla on oikeus osallistua kilpailuun. Tietty määrä kilpailijoita muuttaa muulta maailmalta eritettyyn taloon alun perin 64 päiväksi. Viikoittain yksi tai useampi kilpailija häädetään talosta ja viimeiseksi jäänyt voittaa rahapalkinnon. Alun perin sarjaa esitettiin Channel 4 -kanavalla mutta kanavaksi vaihtui Channel 5 huonojen katsojalukujen takia. Channel 4 -juontajana toimi Davina McCall. Brian Dowling toimi juontajana 2011–.


title: Big Brother (Iso-Britannia)

text: "Big Brother" -kausia on ollut 25: 12 normaali-, 9 julkkis- ja 4 erikoiskautta.


title: Big Brother (Iso-Britannia)

text: Syyskuussa 2018 Channel 5 ilmoitti sarjan päättyvän 19. kauden jälkeen.


title: Big Brother (Iso-Britannia)

text: Ensimmäisellä tuotantokaudella logo sisälsi Melanie Hillin silmän. "Big Brother 2":sta eteenpäin logon oli suunnitellut Daniel Eatock. "Celebrity Big Brother 2010" oli ensimmäinen Celebrity-kausi joka sisälsi oikean silmän. Channel 5 -sarjan (2011–) logon on suunnitellut Hello Charlie.


title: Big Brother (Iso-Britannia)

text: Sarjan tunnusmusiikkina on Paul Oakenflodin ja Andy Grayn tekemä ”Element Four”. Single julkaistiin sykysyllä 2000. "Big Brother Panton" tunnusmusiikki on jouluaiheinen remix ”Element Fourista”.


title: Big Brother (Iso-Britannia)

text: Kesällä 2006 esitetty Ison-Britannian ja Irlannin "Big Brotherin" seitsemäs tuotantokausi sai aikaan kriittistä keskustelua siitä, onko ohjelma mennyt sensaatiohakuisuudessaan liian pitkälle, kun mieskilpailija Shahbaz Chauhdry uhkasi tehdä "Big Brother" -talossa ollessaan itsemurhan. Tämän lisäksi naiskilpailija Dawn Blake väitti ohjelman tuotantoyhtiön pitäneen häntä talossa vastoin hänen omaa tahtoaan.


title: Big Brother (Iso-Britannia)

text: Puhelinpalveluja tarkkaileva virasto ICSTIS päätti lokakuussa 2006, että ohjelmaa esittävä teleivsiokanava Channel 4 johti katsojia harhaan, kun aikaisemmin häädetty kilpailija palasi taloon seitsemännen tuotantokauden viimeiselle viikolle. Seurauksena tästä kyseinen televisiokanava joutui maksamaan lähes 50 000 puntaa kustannuksista, jotka aiheutuivat asian selvittämisestä.


title: Big Brother (Iso-Britannia)

text: "Celebrity Big Brotherin" viidennen tuotantokauden (2007) tapahtumat herättivät huomiota, kun Jade Goodya syytettiin rasististen kommenttien esittämisestä intialaisesta näyttelijästä Shilpa Shettystä. Tapauksen seurauksena Intiassa oli useita mielenosoituksia ja Isossa-Britanniassa ohjelman katsojat tekivät arviolta 20 000 valitusta. Shettystä tuli kilpailun katsojien suosikki ja hän voitti kyseisen tuotantokauden.


title: Rob Gronkowski

text: Robert Paxton "Rob" Gronkowski (s. 14. toukokuuta 1989 Amherst, New York) on yhdysvaltalainen amerikkalaisen jalkapallon pelaaja, pelipaikaltaan sisempi laitahyökkääjä. Hän pelaa NFL-liigan New England Patriotsissa.


title: Rob Gronkowski

text: Gronkowskista on tullut räiskyvän persoonallisuutensa ja poikkeuksellisten taitojensa myötä yksi NFL:n seuratuimmista urheilijoista.


title: Rob Gronkowski

text: New England Patriots varasi Arizonan yliopistossa pelanneen Gronkowskin vuoden 2010 NFL:n varaustilaisuuden toisella kierroksella, 42. pelaajana. Hänestä tuli kaudella 2011 eniten maaleja ja jaardeja kaudella vastaanottanut sisempi laitahyökkääjä. Lisäksi Gronkowski valittiin NFL:n tähdistöotteluun Pro Bowliin.


title: Rob Gronkowski

text: Ennen kauden 2012 alkua Gronkowski solmi Patriotsin kanssa kuusivuotisen sopimuksen, arvoltaan 54 miljoonaa dollaria, joka oli NFL-historian suurin sisemmälle laitahyökkääjälle annettu sopimus.


title: Rob Gronkowski

text: Kaudella 2014 Gronkowski oli yksi joukkueen tärkeimmistä pelaajista Patriotsin voittaessa Super Bowlin.


title: Rob Gronkowski

text: Gronkowskin vanhempi veli Chris Gronkowski pelaa Indianapolis Coltsin joukkueessa blokkaavana keskushyökkääjänä.


title: Crypt of Civilization

text: Crypt of Civilization on Yhdysvalloissa, Atlantan lähellä sijaitsevassa Oglethorpe Universityssä sijaitseva ilmatiivis kammio, joka toimii suurena aikakapselina. Se suljettiin 25. toukokuuta 1940, ja on tarkoitus avata vuonna 8113, 6177 vuoden kuluttua sen sulkemisesta. Tämä aikamäärä johtuu siitä, että muinaisen Egyptin ajanlasku alkoi todennäköisesti vuodesta 4241 eaa. (josta oli kulunut 6177 vuotta laskentavuonna 1936). Idean kammiosta esitti Thornwell Jacobs vuonna 1936. Inspiraationsa hän oli omien sanojensa mukaan saanut Egyptin hautautuneista pyramideistä.


title: Crypt of Civilization

text: Kammio sisältää useita 1930-luvun tyypillisiä käyttöesineitä, tärkeitä kirjallisia teoksia (mm. Raamattu, Koraani ja Ilias), mikrofilmejä sekä fonografi- ja muita äänitteitä. Kammiossa ei ole arvoesineitä "haudanryöstämisen" ehkäisemiseksi.


title: Crypt of Civilization

text: Sulkemisensa jälkeen kammio tuli uudelleen julkisuuteen vuosipäivinänsä, mutta oli jo 1970-luvulla käytännössä unohdettu. Kuitenkin yliopiston uusi opiskelija Paul Hudson "löysi" sen uudelleen vuonna 1970 tutkiessaan kellarikerroksia. Yliopisto juhlisti kammion sulkemisen 50-vuotispäivää vuonna 1990, ja tuli jälleen uutisotsikoihin vuonna 2000, koska oli "selvinnyt ensimmäisestä vuosituhannen vaihteestaan".


title: Nunnu

text: Nunnu on Karelia Groupin ja Nunnu Big Bandin albumi vuodelta 1971. Albumi on kansanmusiikkivaikutteista big band jazzia. Albumin on säveltänyt Paroni Paakkunainen. Sävellykset pohjautuvat kansanmusiikkisävellyksiin. Paakkunaisen mukaan pop- ja jazzsovitukset ovat lähempänä kansanmusiikin alkuperäistä sävel- ja tunnetotuutta kuin klassisen musiikkityylin sovitukset. Levyn etiketeissä A-puoli on merkitty Nunnu Big Bandin ja B-puoli Karelia Groupin nimiin, vaikka molemmat yhtyeet soittavat kummallakin puolella.


title: Nunnu

text: Sävellykset, sovitukset ja orkesterinjohto: Paroni Paakkunainen


title: Luettelo Kotkan kaupunginosista

text: Tämä artikkeli on luettelo Kotkan kaupunginosista ja niiden osa-alueista.


title: Jerry Rice

text: Jerry Lee Rice (s. 13. lokakuuta 1962 Crawford, Mississippi) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Häntä pidetään yhtenä lajin kaikkien aikojen parhaista pelaajista pelipaikallaan.


title: Jerry Rice

text:
Vuonna 1985 NFL:n varaustilaisuuden ensimmäisellä kierroksella varattu Rice edusti 16 vuotta San Francisco 49ersia.
Tämän lisäksi hänellä oli lyhyemmät jaksot toisten länsirannikon joukkueiden Oakland Raidersin ja Seattle Seahawksin riveissä.


title: Jerry Rice

text: Rice äänestettiin kaikkien aikojen parhaaksi amerikkalaisen jalkapallon pelaajaksi NFL:n oman TV-kanavan, NFL Networkin vuonna 2010 asiantuntijoiden kesken järjestämässä äänestyksessä kaikkien aikojen sadasta parhaimmasta pelaajasta.


title: Jerry Rice

text: Rice valittiin 2010 amerikkalaisen jalkapallon Hall of Fameen.


title: Sydänmailla (yhdysvaltalainen televisiosarja)

text: Sydänmailla ("Hart of Dixie") on Leila Gersteinin luoma yhdysvaltalainen komedia-draamasarja, jota esitettiin The CW-kanavalla vuosina 2011–2015 yhteensä neljä tuotantokautta. Suomessa sarjaa on esittänyt MTV3.


text: Vastavalmistunut lääkäri Zoe Hart on miettinyt kaiken valmiiksi – valmistuttuaan luokkansa parhaana hän seuraa isänsä jalanjälkiä sydän- ja rintaelinkirurgian pariin. Kun hänen unelmansa kuitenkin kariutuvat, hän päättää hyväksyä tuntemattomalta tri Harley Wilkesiltä saamansa tarjouksen työskennellä tämän toimipisteessä Bluebellin kaupungissa, Alabamassa. Zoe saapuu pieneen Meksikonlahden rannalla sijaitsevaan kaupunkiin ja saa kuulla Harleyn menehtyneen ja jättäneen toimipisteensä testamentissaan Zoelle.


text: Pian Zoe kuitenkin oppii, ettei Etelä ole aina niin vieraanvarasta seutua – kaupungin toinen lääkäri, Brick Breeland, ei ole mielissään joutuessaan jakamaan praktiikkansa nuoren ulkopuolisen kanssa. Brickin tytär Lemon on kaunotar, jonka makea ulkokuori paljastuu happamaksi tämän tavatessa Zoen. Zoen ainoat liittolaiset ovat kaupungin pormestari ja entinen jalkapallotähti Lavon Hayes, hänen naapurinsa Wade Kinsella sekä komea asianajaja George Tucker – joka sattuu olemaan Lemonin sulhanen. Zoe ei ole elementissään ja on jo valmis pakkaamaan laukkunsa, mutta yllätysvierailu hienohelmaiselta äidiltään johtaa Zoen jäämään Bluebelliin toistaiseksi, kokeilemaan pikkukaupungissa elämistä sekä itseään etsimään.


title: Jordan Farmar

text: Jordan Robert Farmar (s. 30. marraskuuta 1986 Los Angeles, Kalifornia) on yhdysvaltalainen koripalloilija, pelipaikaltaan pelintekijä. Hän pelaa tällä hetkellä Turkin liigan Anadolu Efesissä.


title: Jordan Farmar

text: Los Angeles Lakers varasi UCLA:n yliopistossa pelanneen Farmarin vuoden ensimmäisellä kierroksella, 26. pelaajana. Hän voitti Lakersin riveissä kaksi NBA:n mestaruutta, muttei onnistunut valtaamaan aloittajan paikkaa itselleen Derek Fisheriltä.


title: Jordan Farmar

text:
Farmar allekirjoitti vapaana pelaajana heinäkuussa 2010 kolmen vuoden sopimuksen silloisen New Jersey Netsin kanssa. Hän pelasi Netsissä kaksi kautta. Heinäkuussa 2012 hän oli osa pelaajakauppaa, jossa Brooklyn Nets (seura muutti kauden 2011–2012 jälkeen New Yorkiin) hankki Joe Johnsonin Atlanta Hawksista. Farmar ei pelannut Hawksissa otteluakaan, sillä seura osti hänen sopimuksensa ulos pian sen jälkeen, kun pelaajakauppa oli vahvistettu.
NBA:n jouduttua kaudella 2011–2012 alkukauden ajaksi työsulkuun, Farmar teki sopimuksen israelilaisen Maccabi Tel Avivin kanssa. Hän palasi NBA:han ja New Jersey Netsiin työsulun päätyttyä. Heinäkuussa 2012, tultuaan vapaaksi pelaajaksi NBA-sopimuksensa ulososton jälkeen, Farmar teki sopimuksen turkkilaisen Anadolu Efesin kanssa.


title: Bernardo Espinosa

text: Bernardo José Espinosa Zúñiga (s. 11. heinäkuuta 1989 Cali, Kolumbia) on kolumbialainen jalkapalloilija. Hän edustaa Espanjan Primera Divisiónissa pelaavaa Sporting Gijónia ja on pelipaikaltaan keskuspuolustaja.


title: Bernardo Espinosa

text: Bernardo nousi Sevillan junioreista seuran reservijoukkueeseen kaudella 2007–2008. Hän pelasi reservijoukkueessa seuraavat kolme kautta kautta ja teki siinä sivussa myös ensiesiintymisensä edustusjoukkueessa 11. toukokuuta 2011 ottelussa Osasunaa vastaan.


title: Bernardo Espinosa

text: Kaudeksi 2011–2012 Bernando siirtyi Racing Santanderiin lainasopimuksella. 7. tammikuuta 2012 hän teki ensimmäisen maalinsa Primera Divisiónissa kotiottelussa Real Zaragozaa vastaan.


title: Tevfik Başer

text: Tevfik Başer (s. 12. tammikuuta 1951 Çankırı) on turkkilaissyntyinen saksalainen elokuvaohjaaja, -tuottaja ja -käsikirjoittaja. Hänen elokuvansa "Lebewohl, Fremde" näytettiin vuonna 1991 Cannesin elokuvajuhlien Un Certain Regard -osiossa. Muita elokuvia, joissa hän on työskennellyt, ovat olleet "Zwischen Gott und Erde" (1983), "40 Quadratmeter Deutschland" (1986) ja "Abschied vom falschen Paradies" (1989).


title: Kovat kundit eivät tanssi

text: Kovat kundit eivät tanssi ("Tough Guys Don’t Dance") on vuonna 1987 julkaistu jännityselokuva, jonka ohjasi kirjailijana paremmin tunnettu Norman Mailer oman romaaninsa "Kovat kundit eivät tanssi" pohjalta. Elokuvan pääosia esittävät muun muassa Ryan O'Neal, Isabella Rossellini, Debra Sandlund, Wings Hauser, John Bedford Lloyd, Lawrence Tierney, Penn Jillette, Frances Fisher ja R. Patrick Sullivan. Elokuva on kertomus kirjailijasta, joka mahdollisesti on murhannut vaimonsa ja rakastajattarensa, muttei pysty muistamaan tapahtumia.


title: Kovat kundit eivät tanssi

text: Elokuva oli taloudellinen floppi ja voitti Razzie-palkinnon huonoimmasta ohjauksesta. 'Video-oppaassa" vuodelta 1995 Bello Romano antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”. Hänen mukaansa omaperäinen mysteeri pursuaa seksiä ja väkivaltaa, ja tyylissä on selviä David Lynch -vaikutteita, muitakin kuin Lynchin suosiman Angelo Badalamentin musiikki.


title: Keski-Kentuckyn armeija

text: Keski-Kentuckyn armeija () oli Konfederaation armeija Yhdysvaltain sisällissodassa. Se perustettiin syksyllä 1861 ja sulautettiin Mississippin armeijaan maaliskuussa 1862. Mississippin armeija sulautettiin myöhemmin vielä osaksi Tennesseen armeijaa.


title: Kanawhan armeija

text: Kanawhan armeija () oli pieni Konfederaation armeija Yhdysvaltain sisällissodan alussa. Se perustettiin kesäkuussa 1861. Kanawhan armeija osallistui noin puolivuotisen olemassaolonsa aikana Kessler's Cross Lanesin ja Carnifex Ferryn taisteluihin. Joulukuussa 1861 se sulautettiin Keski-Kentuckyn armeijan 3. divisioonaan.


title: Kentuckyn armeija

text: Kentuckyn armeija () oli Konfederaation armeijan lyhytikäinen yhtymä Yhdysvaltain sisällissodassa. Armeija perustettiin 25. elokuuta 1862 komentajanaan Edmund Kirby Smith ja lopetettiin jo reilua kuukautta myöhemmin, 8. lokakuuta.


title: Mississippin armeija

text: Mississippin armeija () oli kolmen Konfederaation eri armeijan nimi Yhdysvaltain sisällissodassa. Lisäksi Unionilla oli oma Mississippin armeijansa ("Army of the Mississippi").


title: Mississippin armeija

text: Ensimmäinen Mississippin armeija, toiselta nimeltään Lännen armeija, oli toimintansa aikana yksi läntisen sotatoimialueen merkittävimmistä armeijoista osallistuen muun muassa Shilohin ja Perryvillen taisteluihin. Se perustettiin 5. maaliskuuta 1862. 29. maaliskuuta Keski-Kentuckyn ja Louisianan armeijat liitettiin Mississippin armeijaan. Armeija lopetettiin 20. marraskuuta 1862, ja se liitettiin osaksi Tennesseen armeijaa.


title: Mississippin armeija

text: Toinen Mississippin armeija perustettiin 7. joulukuuta 1862 Etelä-Louisianan ja Mississippin osastoista sekä Länsi-Tennesseen armeijan joukoista. Armeijan tärkein tehtävä oli suojella Vicksburgin kaupunkia Mississippissä. Armeijan toiminta loppui, kun se antautui kenraali Ulysses S. Grantin joukoille 4. heinäkuuta 1863.


title: Mississippin armeija

text: Kolmas Mississippin armeija oli toiminnassa 30. heinäkuuta 1863 – 23. kesäkuuta 1864. Sen nimi muutettiin virallisesti muotoon III Corps, Army of Tennessee toukokuussa 1864, mutta armeija käytti tästä huolimatta vanhaa nimeään.


title: Popeda (täsmennyssivu)

text: Popeda voi tarkoittaa seuraavia asioita:


title: HMS Devonshire (D02)

text: HMS Devonshire (viirinumero D02) oli Britannian Kuninkaallisen laivaston County-luokan hävittäjä.


title: HMS Devonshire (D02)

text: Alus tilattiin 24. tammikuuta 1956 Cammell Lairdin telakalta Birkenheadistä ja sen köli laskettiin 9. maaliskuuta 1959. Alus laskettiin vesille 10. kesäkuuta 1960. Alus otettiin palvelukseen 15. marraskuuta 1962.


title: HMS Devonshire (D02)

text: Alus poistettiin palveluksesta 1978 ja se upposi maalilaivana 17. heinäkuuta 1984.


title: HMS Norfolk (D21)

text: HMS Norfolk (viirinumero D21) oli Britannian Kuninkaallisen laivaston County-luokan hävittäjä.


title: HMS Norfolk (D21)

text:
Alus tilattiin 5. tammikuuta 1965 Swan Hunterin telakalta ja sen köli laskettiin 15. maaliskuuta 1966. Alus laskettiin vesille 16. marraskuuta 1967 kumminaan Norfolkin herttuatar Lavinia. Alus otettiin laivastopalvelukseen 7. maaliskuuta 1970.
"HMS Norfolkin" B-torni korvattiin 1972 neljällä Exocet-ohuksen laukaisualustalla, jolloin siitä tuli ensimmäinen Exocet-ohjuksin varustettu Britannian kuninkaallisen laivaston alus. Se palasi palvelukseen 1974. Alus vieraili Ruotsissa syyskuussa 1976.


title: HMS Norfolk (D21)

text: Alus poistettiin palveluksesta 1981, jonka jälkeen se oli Dartmouthissa koululaivana.


title: HMS Norfolk (D21)

text: Alus myytiin 6. huhtikuuta 1982 Chilelle, joka liitti sen laivastoonsa nimellä "Capitán Prat". Aluksen Sea Cat -ohjukset korvattiin 1996 Barak-ohjuksilla. Vuonna 2001 alus muutettiin helikopterihävittäjäksi, kun sille asetettiin pysyvästi Cougar-helikopteri ja sen Sea Slug -ohjukset poistettiin. Alus siirrettiin reserviin 24. helmikuuta 2006 ja poistettiin palveluksesta 11. elokuuta 2006. Se matkasi syyskuussa 2008 Meksikoon romutettavaksi.


title: Kätilö (kirja)

text: Kätilö on vuonna 2011 julkaistu Katja Ketun romaani, joka kuvaa suomalaisen kätilön ja saksalaisen natsiupseerin suhdetta Lapin sodan alla ja sen aikana. Kirja sai vuonna 2012 Runeberg-palkinnon ja Kalevi Jäntin palkinnon.


title: Kätilö (kirja)

text: Teoksen käännösoikeudet on myyty 19 maahan. Syyskuussa 2015 sai ensi-iltansa romaaniin pohjautuva samanniminen elokuva, jonka ohjasi Antti J. Jokinen. Sen pääosissa ovat Krista Kosonen ja Lauri Tilkanen.


title: Kätilö (kirja)

text: Lähde


title: Klaus Wedemeier

text: Klaus Wedemeier (s. 12. tammikuuta 1944 Hof an der Saale) on saksalainen sosiaalidemokraattisen puolueen poliitikko. Hän toimi Bremenin pormestarina ja Bremenin senaatin puheenjohtajana vuosina 1985–1995. Häntä edelsi tehtävissä Hans Koschnick ja seurasi Henning Scherf.


title: Wenche Lowzow

text: Wenche Bryn Lowzow (27. toukokuuta 1926 Oslo – 24. syyskuuta 2016 Geilo) oli norjalainen konservatiivien poliitikko. Hän istui suurkäräjillä Oslon edustajana vuosina 1977–1985. Kun samaa sukupuolta olevien rekisteröidyt parisuhteet tunnustettiin Norjassa vuonna 1993, Lowzow virallisti suhteensa kirjailija ja aktivisti Karen-Christine Frielen kanssa ensimmäisten joukossa.


title: Wenche Lowzow

text: Lowzow loi uran koulutuksessa ja toiminut muun muassa Trosterudin koulun rehtorina vuosina 1969–1977. Samojen vuosien välisenä aikana hän oli varaedustajana suurkäräjillä.


title: Så ska det låta

text: Så ska det låta on ruotsalainen viihdeohjelma, jota on esitetty SVT:llä vuodesta 1997. Vuoteen 2005 saakka ohjelmaa juonsi Peter Harryson ja vuodesta 2006 lähtien sitä on juontanut Peter Settman vuoteen 2013 asti. Vuodesta 2013 eteenpäin juontajana on toiminut Kalle Moraeus vuoteen 2017 asti. Vuonna 2018 uudeksi juontajaksi tulee Sarah Dawn Finer.


title: Så ska det låta

text: Ohjelma perustuu irlantilaiseen formaattiin The Lyrics Board. Suomessa vastaavaan formaattiin perustuu Kalle Lindrothin juontama Bumtsibum, joka palasi ohjelmistoon keväällä 2017, jonka aluksi Marco Bjurström juonsi vuosina 1997–2005. SVT meinasi lopettaa ohjelman 20. kauden jälkeen vuonna 2015, mutta 10.1.2016 Så ska det låta jatkuu SVT:llä uusin jaksoin.


title: Luettelo pikkuplaneetoista: 80001–81000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
80001:stä ja päättyen 81000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 81001–82000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
81001:stä ja päättyen 82000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 82001–83000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
82001:stä ja päättyen 83000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 83001–84000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
83001:stä ja päättyen 84000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 84001–85000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
84001:stä ja päättyen 85000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 85001–86000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
85001:stä ja päättyen 86000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 86001–87000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
86001:stä ja päättyen 87000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 87001–88000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
87001:stä ja päättyen 88000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 88001–89000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
88001:stä ja päättyen 89000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 89001–90000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
89001:stä ja päättyen 90000:een.
Kokonaisen luettelon löytää katsomalla Luettelo pikkuplaneetoista.


title: 8-pallo (elokuva)

text: 8-pallo on Aku Louhimiehen ohjaama suomalainen elokuva, joka perustuu Marko Kilven rikosromaaniin "Elävien kirjoihin", jonka pohjalta käsikirjoituksen teki Jari Rantala. Elokuvan sai ensi-iltansa 22. helmikuuta 2013. Elokuvan budjetti oli 1,3 miljoonaa euroa. Elokuva kuvattiin osittain Kuopiossa. Haloo Helsinki! esittää elokuvan tunnuskappaleen ”Vapaus käteen jää”.


title: 8-pallo (elokuva)

text: Elokuva kertoo vankilasta vapautuvasta pienen tytön äidistä, Pikestä, joka on päättänyt saada uuden otteen elämästä. Ulkomailta palaava entinen poikaystävä avaa kuitenkin ikkunan menneisyyteen, johon Pike ei enää tahdo palata.


title: 8-pallo (elokuva)

text: "8-pallo" julkaistiin DVD:nä ja Blu-rayna 18. syyskuuta 2013.


title: Vihreä albumi

text: Vihreä albumi on tuottaja Nemelin ja rap-artisti Jussi Kuoman tammikuussa 2012 julkaistu yhteisalbumi. Kyseessä oli Skill Street Entertainmentin viimeinen julkaisu.


title: LTIndigo EP

text: LTIndigo EP on rap-artisti Jussi Kuoman joulukuussa 2011 julkaisema netti EP. EP:n tuotannosta vastaa kokonaisuudessaan Jussi Kuoma itse.


title: Sielunauha

text: Sielunauha on rap-artisti Jussi Kuoman debyyttialbumi, joka julkaistiin omakustanteena kesällä 2010.


title: Arya 2

text: Arya 2 () on vuonna 2009 ilmestynyt Allu Arjunin tähdittämä telugunkielinen elokuva, jonka on ohjannut Sukumar ja tuottanut Aditya Babu. Elokuva on uudelleenkäsikirjoitettu versio Sukumarin ja Allu Arjunin vuonna 2004 tekemästä Arya-nimisestä elokuvasta. Elokuvan soundtrackin on säveltänyt Devi Sri Prasad. Elokuva sai seitsemän Filmfare Awards South -ehdokkuutta, mutta samana vuonna ilmestyneen "Magadheeran" saaman laajan menestyksen vuoksi "Arya 2" voitti palkinnon ainoastaan vuoden parhaasta naislaulajasta, joka oli Priya Himesh kappaleessa ”Ringa Ringa”.


title: Arya 2

text: "Arya 2" menestyi kohtuullisen hyvin, mutta pian sen ilmestyttyä sen näyttäminen kiellettiin Telanganan alueen teattereissa, koska Allu Arjunin enon Chiranjeevin perustama puolue vastusti Telanganan alueen irtautumista Andhra Pradeshin osavaltiosta.


title: Arya 2

text: Elokuvan soundtrack julkaistiin 1. marraskuuta 2009. Soundtrackin oikeudet myytiin Sony Music Entertainment -levy-yhtiölle. Kappaleesta ”Ringa Ringa” tuli Intiassa hyvin suosittu ja sitä soitettiin muun muassa vuonna 2011 kriketin maailmanmestaruuskilpailuissa taukojen aikana. Vuonna 2011 ilmestyneessä Salman Khanin hindinkielisessä elokuvassa Ready nähtiin ”Ringa Ringasta” remake-versio. Kaikki laulut on säveltänyt Devi Sri Prasad.


title: Everyone Plays Darts

text: Everyone Plays Darts on brittiläisen Darts-yhtyeen toinen albumi. Se on ilmestynyt vuonna 1978. Kaksi albumin kappaleista on äänitetty konsertista.


title: Everyone Plays Darts

text: Albumi nousi brittilistalla suoraan 16. sijalle ja siltä julkaistu single "The Boy from New York City" kolmanneksi.


title: Everyone Plays Darts

text: Albumin julkaisuvuonna Darts vieraili Suomessa noutamassa esikoistalbumistaan saamansa ensimmäiset kultalevyt. Samassa yhteydessä yhtye esiintyi Helsingin Kulttuuritalolla ja juhannuspäivänä Punka-rockissa.


title: Everyone Plays Darts

text: Albumin tuottajat ovat Tommy Boyce ja Richard Hartley. Äänityksestä on vastannut Phil Chapman.


title: Everyone Plays Darts

text: Levy-yhtiö on Magnet Records, joka on toiminut osoitteessa Magnet House, 22 York Street, London W1H 1FD.


title: Everyone Plays Darts

text: LP-levyn lisäksi albumi on julkaistu myös C-kasettina, jonka luettelotunnus on 262-61161. LP-levyjen kansia on painettu Ruotsissa. Kannen ideoinnista ja valokuvista on vastannut Han-Chew Tham ja ulkoasusta Jubilee Graphics. Vaikka albumin nimi viittaa darts-tikkapeliin, on kansikuvassa flipperi.


title: Everyone Plays Darts

text: Dartsin managereina ovat toimineet Bob ja Natasha England, Towerbell Ltd., 32/4 Gondar Gardens, London, N.W.6.


title: Everyone Plays Darts

text: Kiitoksissa on mainittu Dave kolme kertaa sekä Paul Sanford.


title: Everyone Plays Darts

text: Darts-yhtyeen jäsenistä kappaleiden tekemiseen ovat osallistuneet ainakin laulaja ja yhtyeen johtohahmo Den Hegarty, basisti Thump Thomson, pianisti Hammy Howell ja rumpali John Dummer.


title: Everyone Plays Darts

text: Huumoripitoisimpia kappaleita ovat “My Friend's Wife” ja ”Late for Work”.


title: Everyone Plays Darts

text: ”Hammy's Boogie” ja “I Gotta Go Home” ovat konserttiäänitteitä. Ensiksi mainittu on Hammy Howellin säveltämä ja esittämä pianokappale.


title: Everyone Plays Darts

text: ”Why I Cry” on alun ja lopun pianojuoksutusten välissä a cappella eli moniääninen laulu ilman soitinsäestystä.


title: Everyone Plays Darts

text: Kappale “The Boy from New York City” on lainattu Ad-Libs -yhtyeen tuotannosta. Sitä on tehnyt tunnetuksi myös Manhattan Transfer.


title: Everyone Plays Darts

text: “Honey Love” on Clyde McPhatterin aikaiselta The Driftersiltä, “Who's That Knocking?” The Geniesiltä ja “My True Story” The Five Jiveltä. Viimeksimainittu jatkuu suoraan sitä edeltävästä kappaleesta. Sen kanssa samantyylinen tenorin sooloilema kappale on “It's Raining”.


title: Everyone Plays Darts

text: Laulujen musiikkikustantajat ovat:


title: Everyone Plays Darts

text: Albumilta on julkaistu single "The Boy from New York City" / “Bones” (Magnet MAG 116). Erään arvion mukaan se on mitäänsanomatonta ammattitaitoista viihdettä ja esittävä yhtye kuin Boney M:n ja Sha Na Nan risteytys.


title: István Csurka

text: István Csurka (27. maaliskuuta 1934 Budapest, Unkari – 4. helmikuuta 2012 Budapest, Unkari) oli unkarilainen kirjailija, toimittaja ja poliitikko. Hän kirjoitti urallaan näytelmiä, romaaneja ja novelleja. Csurka siirtyi 1980-luvulla politiikkaan ja oli perustamassa Unkarin demokraattista foorumia (MDF) ja Oikeus ja elämä -puoluetta. Hän herätti kohua monilla äärioikeistolaisilla mielipiteillään.


title: István Csurka

text: Csurka syntyi Budapestissa vuonna 1934. Hänen vanhempansa olivat muuttaneet Budapestiin Transilvanian Nagyváradista. Hänen isänsä vaikutti hänen uravalintaansa, sillä isä kirjoitti 1930-luvulla tarinoita kausijulkaisuihin parantaakseen perheen toimeentuloa. Perhe muutti useasti 1940-luvun aikana, ja István Csurka kävi lukion loppuun Békésin kaupungissa.


title: István Csurka

text: Csurka aloitti 1952 opintonsa Budapestin Teatteri- ja elokuvatieteellisessä yliopistossa. Hän julkaisi opiskeluaikana ensimmäisen kirjallisen työnsä, novellin ”Nász és pofon”. Unkarin vuoden 1956 kansannousun aikana hän oli yliopiston sotilaallisen yksikön jäsen, ja siksi hänet lähetettiin kansannousun kukistumisen jälkeen puoleksi vuodeksi työleirille. Csurka rekrytoitiin internointinsa aikana Unkarin salaisen poliisin AVOn tiedustelijaksi. Hänet kuitenkin julistettiin pian sopimattomaksi tehtävään yhteistyöhaluttomuutensa takia. Csurka oli kommunismin kaatumisen jälkeen ensimmäisiä, jotka tunnustivat olleensa AVOn tiedustelija.


title: István Csurka

text: Csurka valmistui yliopistosta 1957 ja toimi sen jälkeen freelancer-kirjailijana. Hän julkaisi ensimmäisen näytelmänsä vuonna 1962, jolloin ilmestyi "Ki lesz a bálanya". Sitä esitettiin teatterissa ensimmäisen kerran vasta 1969. Hänen seuraavat näytelmänsä päätyivät lavalle huomattavasti nopeammin, ja vuonna 1964 ilmestynyt "Szájhős" oli hänen ensimmäinen teatterissa esitetty näytelmänsä. Seuraavana vuonna ilmestyi "Az idő vasfoga". Vuonna 1968 ilmestynyt "Deficit" esitettiin ensimmäisen kerran vasta 1979, sillä siinä oli ikonoklastisia viittauksia Karl Marxiin. Csurka sai vuonna 1969 Attila József -palkinnon.


title: István Csurka

text:
Csurka hiljennettiin ensimmäisen kerran kommunismihallinnon aikana 1972, kun hän oli lausunut antisemitistisiä ja kumouksellisia mielipiteitä.
Csurka aloitti 1973 Magyar Nemzet -sanomalehden toimittajana. Hän työskenteli lehdessä vuoteen 1986. Csurkan menestynein näytelmä on todennäköisesti ollut vuonna 1978 ilmestynyt "Házmestersirató". Hänet palkittiin uudelleen Attila József -palkinnolla vuonna 1980. Toisen kerran hän sai julkaisukiellon, kun hän 1986 julkaisi New Yorkissa esseen ”Unacceptable Reality”, jossa hän käsitteli Unkarin naapurimaiden unkarilaisvähemmistöjen yhdistämistä. Vuodet 1988–1989 Csurka toimi taide- ja kulttuurilehti Hitelin toimituskunnassa. Hän oli 1989 perustamassa äärioikeistolaista Magyar Fórum -lehteä ja oli sen päätoimittaja 1989–1990. Lehti alkoi ilmestyä jälleen tammikuussa 1991 oltuaan sitä ennen hetken lakkautettuna.


title: István Csurka

text: Csurka oli perustamassa syyskuussa 1987 Unkarin demokraattinen foorumi -puoluetta (MDF). Hän oli johtavassa asemassa MDF:ssä, ja hänet valittiin 1990 Unkarin parlamenttiin puolueen listoilta. Csurka julkaisi syyskuussa 1992 esseen, jossa hän syytti juutalaisia ja kommunisteja Unkarin vastaisesta salaliitosta. Samalla hän vaati, että Unkari hankkisi takaisin alueet, jotka se oli aiemmin menettänyt. Csurka pakotettiin 1993 kannattajineen ulos MDF:stä, ja he muodostivat uuden Oikeus ja elämä -puolueen (MIEP). Se sai 14 paikkaa parlamenttivaaleissa 1998, mutta menetti paikkansa 2002 vaaleissa.


title: István Csurka

text: Csurkan poliittinen aktiivisuus hiljeni puolueen kärsittyä murskatappion parlamenttivaaleissa 2006. Hän jatkoi kuitenkin edelleen äärioikeistolaisten artikkeleiden kirjoittamista, ja antoi Szegedin kaupungissa 2011 pidetyssä kokouksessa tukensa pääministeri Viktor Orbánille, jota oli kritisoitu ulkomailla. Csurka julkaisi 2011 myös ensimmäisen näytelmänsä vuosikymmenien tauon jälkeen. "The Sixth Coffin" käsitteli Trianonin rauhansopimusta.


title: István Csurka

text: Csurka kuoli helmikuussa 2012 sairauden jälkeen. Hänen perheensä kertoi hänen kuolemastaan, mutta kuolemansyytä ei annettu julkisuuteen.


title: Einar Laidinen

text: Einar Laidinen (7. heinäkuuta 1950 Vienan Kemi, Neuvostoliitto – 1. marraskuuta 2011 Petroskoi, Venäjä) oli inkeriläinen turvallisuuspalvelun virkailija ja tiedustelun historiantutkija.


title: Einar Laidinen

text: Laidinen aloitti työuransa traktoritehtaassa ja kävi samalla iltalukiota. Hän suoritti tutkinnon Petroskoin yliopistossa ja valmistuttuaan sai kutsun Karjalan KGB:n virkailijaksi. Hän erosi KGB:n seuraajan FSB:n palveluksesta everstinä. Hän valmistui historiatieteen kandidaatiksi 2000 tutkittuaan Suomen tiedustelutoimintaa Venäjän ja Neuvostoliiton ja Suomen raja-alueilla 1914–1939. Hän oli vuodesta 2006 Petroskoin yliopiston Pohjois-Euroopan historian ja kulttuurin keskuksen vanhempi tutkija.


title: Einar Laidinen

text: Laidinen oli vuodesta 2002 Jatkosodan siviiliveteraanit -yhdistyksen venäläisen valtuuskunnan jäsen. Seminaareissa käsiteltiin neuvostopartisaanien iskuja siviilikyliin.


title: The Founding of a Republic

text: The Founding of a Republic () on vuonna 2009 ensi-iltaan tullut historiallinen kiinalainen draamaelokuva, joka kertoo kuinka Mao Zedong perusti nykyisen Kiinan valtion. Elokuvalla on varsin laaja näyttelijäkunta, josta merkittävimpiä rooleja esittävät Tang Guoqiang, Zhang Guoli, Xu Qing, Liu Jin, Chen Kun, Wang Wufu, Wang Xueqi, Liu Sha, Wang Jian, Jin Xin, Wang Bing, Vivian Wu ja Xiu Zongdi. Myös Jet Li ja Jackie Chang esiintyvät elokuvassa. Elokuvan ovat ohjanneet Huang Jianxin ja Han Sanping. Elokuva oli taloudellinen menestys.


title: Jatkosodan siviiliveteraanit

text: Jatkosodan siviiliveteraanit on 1999 perustettu kansalaisjärjestö, joka ajaa partisaanisodan uhrien asiaa.


title: Jatkosodan siviiliveteraanit

text: Yhdistyksen työn ansiosta eduskunta sääti vuonna 2003 lain partisaanien uhrien kertakorvauksesta ja vuonna 2004 lain partisaanien uhrien ja karjan evakuointiin sotatoimialueilla osallistuneiden oikeudesta veteraanikuntoutukseen.


title: Jatkosodan siviiliveteraanit

text: Yhdistys on laatinut tiedoston partisaanisodan tapahtumista, ja se on Kansallisarkiston verkkosivuilla yleisön käytettävissä.


title: Great Rhythm & Blues Vol. 4 (Joe Turner)

text: Great Rhythm & Blues Vol. 4 on yhdysvaltalaisen R&B-laulaja Joe Turnerin studioalbumi vuodelta 1974. Häntä säestää Johnny Otisin johtama yhtye.


text: Levy-yhtiö on Yhdysvalloissa Blues Spectrum Records ja Englannissa levyjä on julkaissut lisenssillä Bulldog Records. Markkinoinnista on tällöin huolehtinut President Records ja levykannen on valmistanut Garrod & Lofthouse Ltd.


text: Samassa sarjassa on julkaistu albumit myös artisteilta Louis Jordan, Charles Brown, Johnny Otis, Pee Wee Crayton ja Joe Liggins.


text:
Levyn esittelytekstin on tehnyt Clive Richardson, joka on ollut mukana Shout-lehden ja Black Wax -levykaupan toiminnassa.
"Roll 'Em Hawk" on alkuperäiseltä nimeltään "Roll 'Em Pete" ja se on tässä nimetty uudestaan Johnny "Hawk" Otisin kunniaksi.


text:
Musiikkikustantajat ovat: 1, Carlin Music Corp. 2, Robbins Music Corp. Ltd. 3, 4, 5 Leeds Music Ltd. 6. Criterion / Lorna Music Co. Ltd.
Musiikkikustantajat ovat: 1, Campbell Connelly & Co. Ltd. 2, J.R. Lafleur & Son Ltd. 3, Carlin Music Corp. 4, Leeds Music Ltd. 5, Criterion / Lorna Music Co. Ltd.


title: Feedback (Spiritin albumi)

text: Feedback on yhdysvaltalaisen Spirit-yhtyeen viides, vuonna 1971 julkaistu studioalbumi.


title: Feedback (Spiritin albumi)

text: Yhtyeessä on tapahtunut miehistönvaihdoksia, kun Jay Fergusonin ja Mark Andesin tilalle ovat tulleet Staehelyn veljekset Al ja J. Christian. Samalla yhtyeen tyyli eräillä kappaleilla on siirtynyt kohti tavanomaisempaa rockia. Uutta on albumin folk-henkinen kappale ”Mellow Morning”. Albumi jäi tämän kokoonpanon ainoaksi.


title: Feedback (Spiritin albumi)

text: Levy-yhtiö on Epic Records ja alkuperäinen luettelotunnus on KE 31175. Epic on ollut osa yhtiötä CBS, Inc., 51 W. 52 Street, New York City.


title: Feedback (Spiritin albumi)

text:
Kiitoksissa on mainittu Dennis Elias Video Free America ja The Marin County Off."Puesta del Scam" ja "Trancas Fog-out" ovat proge-henkisiä soitinkappaleita. Pianon hallitsema "Darkness" on albumin ykköspuolen rauhallisin kappale. "Mellow Morning" edustaa Spiritiä akustisimmillaan ja se on folk-henkinen. Samaa linjaa edustaa kappaleen "Right on Time" alkuosa.
Kappaleilla "Chelsea Girls", "Darkness" ja "Earth Shaker" on mukana naislaulajia.Albumi on julkaistu vuonna 2010 Sony Music Entertainmentin sarjassa "Original Album Classics" 5xCD (Epic 88697646982 CD5). Paketissa on Spiritin viisi ensimmäistä albumia.


title: Sajos

text: Saamelaiskulttuurikeskus Sajos on Inarissa sijaitseva saamelaisten kulttuuri- ja hallintokeskus, joka toimii kongressi- ja tapahtumatilana. Rakennus valmistui tammikuussa 2012 ja vihittiin käyttöön huhtikuussa 2012.


title: Sajos

text: Sajoksessa toimii saamelaiskäräjät, saamelaisalueen koulutuskeskus SAKK, saamelaiskirjasto ja -arkisto, Lapin aluehallintovirasto ja useita yhdistyksiä.


title: Sajos

text: Rakennuksen rakennutti Senaattikiinteistöt, ja se tuli maksamaan 15 miljoonaa euroa. Rakennuksen suunnitteli arkkitehtitoimisto HALO Arkkitehdit Oy Oulusta. Projektipäällikkö oli Janne Laukka, muut suunnittelijat Tuomas Niemelä ja Milla Parkkali. Hankkeen projektipäällikkö oli Juha Guttorm.


title: Sajos

text: Rakennus on ulkoa tumma, sisältä vaaleaa mäntyä. Sen suunnittelussa on otettu vaikutteita saamelaisperinteestä, kuten kilpailuohjelmassa edellytettiin. "Sajos" on inarinsaamea ja tarkoittaa tukikohtaa tai asentopaikkaa.


title: Sajos

text: Hankkeella on pitkä historia, sillä jo 1970-luvulla oli vireillä oman tilan saaminen. Asia oli esillä myös 1996, jolloin perustettiin saamelaiskäräjät. Suunnittelu sai vauhtia vuonna 2000, ja valtion budjettiin se tuli 2007.


title: HMS Zebra (R81)

text: HMS Zebra (viirinumero R81) oli Britannian Kuninkaallisen laivaston Z-luokan hävittäjä, joka palveli toisessa maailmansodassa.


title: HMS Zebra (R81)

text: Alus tilattiin 12. helmikuuta 1942 William Denny and Brothersilta Dumbartonista osana 10. hätälaivuetta (). Sen köli laskettiin 14. toukokuuta 1942 telakkanumerolla 1118 ja alus laskettiin vesille 18. maaliskuuta 1944. Alus valmistui 13. lokakuuta.


title: HMS Zebra (R81)

text: "HMS Zebra" aloitti 13. lokakuuta vastaanottotestit ja varustautumisen, ja niiden päätyttyä se siirtyi Scapa Flow’hun koulutettavaksi. Koulutuksen päätyttyä alus liitettiin Kotilaivaston 2. hävittäjälaivueeseen suojaamaan raskaita pinta-aluksia sekä valvomaan luoteisen reitin aluetta ().


title: HMS Zebra (R81)

text: Alus liittyi 1. tammikuuta 1945 Kuolan niemimaalle matkaavaa saattuetta JW63 suojaavaan laivasto-osastoon, jonka muodostivat risteilijä "HMS Diadem", saattuetukialus "HMS Vindex" sekä hävittäjät "HMS Myngs", "HMS Savage", "HMS Scourge", "HMS Serapis", "HMS Zambesi", "HMCS Algonquin" ja "KNM Stord". Alus erkani 8. tammikuuta saattueesta saavuttuaan määränpäähän. Se suojasi 11. tammikuuta saman suojausosaston mukana Britteinsaarille palaavaa saattuetta RA63, josta alus erkani 21. tammikuuta saattueen saavuttua Loch Eween.


title: HMS Zebra (R81)

text: "HMS Zebra" lähti 3. helmikuuta Kotilaivaston mukana suojaamaan saattuetta JW64, mutta se joutui palaamaan vielä samana päivänä kotisatamaan konevian vuoksi. Alus oli telakalla korjattavana 5. helmikuuta. Alus suojasi kanssa 11. helmikuuta risteilijä "HMS Devonshireä" ja saattuetukialuksia "HMS Premier" ja "HMS Puncher". Suojauksessa olivat mukana "HMS Cavendish", "HMS Cavalier" ja "HMS Scourge", jotka muodostivat Force 2:n, jonka tehtävänä oli laskea miinoja ja häiritä Norjan rannikon liikennettä operaatio Seleniumissa.


title: HMS Zebra (R81)

text: Alus suojasi 26. helmikuuta "HMS Savagen" ja "HMS Scourgen" kanssa Kuolan niemimaalta palaavaa saattuetta RA64. Osasto korvasi tuhoutuneet "HMS Larkin" ja "HMS Bluebellin". Alus erkani seuraavana päivänä saattueesta "HMS Bellonan" ja Kotilaivaston hävittäjien kanssa saattueen uudelleen järjestelyn jälkeen. Maalis-huhtikuun alus suojasi pinta-aluksia ja teki partiomatkoja rannikon edustalla. Toukokuusta elokuuhun alus tuki vapautettujen alueiden jälleen miehitystä.


title: HMS Zebra (R81)

text: Toisen maailmansodan päätyttyä alus liitettiin 4. hävittäjälaivueeseen, jossa se palveli aina vuoteen 1947 saakka. Se siirrettiin Plymouthin reserviin ja edelleen 1952 Harwichin reserviin, josta se palasi vuotta myöhemmin Plymouthiin. Alus päätettiin muuttaa sukellusveneidentorjuntafregatiksi ja sen tykkitornit poistettiin. Muutostyöt kuitenkin keskeytettiin 1955 ja alus sijoitettin myyntilistalle. Alusta yritettiin myydä Länsi-Saksalle, mutta aluksen huono kunto esti kaupan. Alus myytiin 1958 BISCOlle, joka siirsi aluksen Cashmoreen. Alus saapui hinattuna romutettavaksi 12. helmikuuta 1959.


title: HMS Zenith

text: HMS Zenith (viirinumero R95) oli Britannian Kuninkaallisen laivaston Z-luokan hävittäjä, joka palveli toisessa maailmansodassa.


title: HMS Zenith

text: Alus tilattiin 12. helmikuuta 1942 William Denny and Brothersilta Dumbartonista osana 10. hätälaivuetta (). Sen köli laskettiin 19. toukokuuta 1942 "HMS Wessexinä", mutta aluksen nimi vaihdettiin 1943 "HMS Zenithiksi". Alus laskettiin vesille 5. kesäkuuta 1944 ja se valmistui 22. joulukuuta.


title: HMS Zenith

text: "HMS Zenith" aloitti 22. joulukuuta vastaanottotestit ja varustamisen, ja niiden päätyttyä se siirtyi Scapa Flow’hun koulutettavaksi. Aluksen koulutus keskeytyi konehuoneessa havaitun vian vuoksi ja se määrättiin Clydeen telakalle korjattavaksi. Telakalla ollessaan alus sai määräyksen siirtyä Kauko-itään. Se palasi telakalta kesäkuussa aloittaen koeajot, joiden päätyttyä alus matkasi Scapa Flowhun jatkamaan koulutustaan. Heinäkuussa alus lähti Välimerelle, jossa sen koulutus jatkui. Elokuussa Japanin antauduttua aluksen siirto Kauko-itään peruutettiin.


title: HMS Zenith

text: Toisen maailmansodan päätyttyä alus liitettiin 4. hävittäjälaivueeseen, jossa se palveli aina vuoteen 1947 saakka. Se siirrettiin Chathamin reserviin. Alus oli huollettavana 1950 Tynen telakalla, josta valmistuttuaan se palasi reserviin. Alus sijoitettiin myyntilistalle ja se myytiin toukokuussa 1955 Egyptille.


title: HMS Zenith

text: Alus huollettiin ja modernisoitiin Thornycroftin telakalla Woolstonissa vastaamaan Egyptin laivaston vaatimuksia. Se nimettiin "El Fatehiksi", jonka jälkeen alus matkasi syyskuussa 1956 Egyptiin. Alus palasi 1963 Britteinsaarille modernisoitavaksi, mikä valmistui heinäkuussa 1964. Alus palveli tämän jälkeen Egyptin laivastossa vielä 15 vuotta ennen palveluksesta poistamistaan.


title: Hilja Aho

text: Hilja Aho (18. huhtikuuta 1900 Urjala - 27. heinäkuuta 1963 Sauvo) oli suomalainen kirjailija.


title: Pauli Luodonpää

text: Pauli Israel Luodonpää (11. joulukuuta 1901 Alatornio – 1989 Karunki, Tornio) oli suomalainen maanviljelijä, merikalastaja, saarnamies ja kirjailija.


title: Pauli Luodonpää

text: Luodonpään vanhemmat olivat maanviljelijä Kalle Luodonpää ja Matilda Marttala. Hän kävi kansakoulun ja opiskeli sitten 1919–1920 kansanopistossa.


title: Pauli Luodonpää

text: Luodonpään sanoituksia ovat Siionin laulu 129, "Jumalan rauhaa rinnassansa" (julkaistu Siionin Lähetyslehti 9/1936) sekä Emil Vakkilaisen säveltämä "Tornionlaakson laulu".


title: Antidote

text: Antidote voi viitata:


title: Antidote

text: Antidotes voi viitata:


title: Antidote

text: The Antidote voi viitata:


In the Name of the King: A Dungeon Siege Tale on vuonna 2007 ensi-iltansa saanut saksalais-kanadalais-yhdysvaltalainen fantasiaelokuva, joka perustuu "Dungeon Siege" -videopeliin. Elokuvan pääosia esittävät muun muassa Jason Statham, Leelee Sobieski, John Rhys-Davies, Ron Perlman, Claire Forlani, Kristanna Loken, Matthew Lillard, Ray Liotta, Burt Reynolds, Brian White ja Mike Dopud. Elokuvan on ohjannut Uwe Boll. Elokuva oli valtava taloudellinen floppi ja voitti Razzie-palkinnon huonoimmasta ohjauksesta. Elokuva sai myöhemmin jatko-osan "", joka julkaistiin suoraan DVD:lle joulukuussa 2011.


title: Ida Pekari

text: Ida Karoliina Pekari (16. syyskuuta 1894 Pietari – 25. lokakuuta 1986 Helsinki) oli suomalainen päätoimittaja, opettaja ja suomentaja.


title: Ida Pekari

text: Pekari toimi Oma Koti- ja Kotiliesi-lehtien päätoimittajana. Viimeksi hän oli perustamansa Hopeapeili-lehden päätoimittajana. Hän kirjoitti pakinoita nimimerkeillä "Ida Piikki" ja "Tiina T.".


title: Ida Pekari

text: Pekari kirjoitti lisäksi suomenkielen oppikirjoja sekä suomensi kirjailija Fjodor Dostojevskin teoksia.


title: Kontiolahden kirkko

text: Kontiolahden kirkko valmistui vuonna 1881. Muodoltaan se on uusgoottilainen, puinen ristikirkko, jonka pääsisäänkäynnin yläpuolella on kellotapuli. Kirkontornissa on kaksi kelloa, joista vanhempi on valettu Lokomolla vuonna 1962 ja uudempi hankittu vuonna 1989 Juutilan valimosta, Kaavilta. Kellojen käsisoitto muutettiin sähkökoneistolle 2009. Kirkon suunnittelivat Georg Wilenius ja Axel Hampus Dahlström . Kirkko on sakastin ja tapulin kanssa 42,3 metriä pitkä ja korkeutta on tornin huipulla 20,65 metriä. Istumapaikkoja parven kanssa kirkossa on noin 1 000 hengelle. Urut ovat urkurakentaja Gustav Normanin vuonna 1877 rakentamat, joten ne ovat vanhemmat kuin kirkko itse. Ne ostettiin 1943 Leppävirran seurakunnalta ja niissä on 14 äänikertaa. Alttaritaulun "Ristiinnaulittu" on maalannut Yrjö Ollila vuonna 1929.


title: HMS Cavalier

text: HMS Cavalier (viirinumero R73) oli Britannian Kuninkaallisen laivaston Ca-luokan hävittäjä.


title: HMS Cavalier

text: Alus tilattiin marraskuussa 1942 J. Samuel White and Companyltä Cowesista. Se oli alun perin tilattu John Brown and Companyltä Clydebankistä nimellä HMS "Pique", mutta tilaus peruutettiin ja siirrettiin Whitelle. Sen köli laskettiin 28. helmikuuta 1943. Aluksen vesillelasku viivästyi aluksen kärsittyä vaurioita telakalle kohdistuneessa ilmahyökkäyksessä, ja alus laskettiin lopulta vesille 7. huhtikuuta 1944. Alus valmistui 22. marraskuuta.


title: Meri Stén

text: Meri Ellen Stén (16. elokuuta 1901 Mikkeli – 15. tammikuuta 1985 Helsinki) oli suomalainen näytelmäkirjailija.


title: Kaarlo Asp

text: Kaarlo Kustaa Asp (3. syyskuuta 1894 Helsinki – 29. kesäkuuta 1979 Kankaanpää) oli suomalainen kouluneuvos, kansanopiston johtaja, päätoimittaja ja kirjailija.


title: Kaarlo Asp

text: Aspin vanhemmat olivat kauppias Karl Oskar Asp ja Wilhelmiina Pilvinen. Hän pääsi ylioppilaaksi 1913 ja valmistui filosofian kandidaatiksi 1919. Hän toimi Etelä-Pohjanmaan kansanopiston johtajana 1924–1926, Oriveden kansanopiston ja kotitalouskoulun vt. johtajana 1926–1928, Pohjois-Satakunnan kansanopiston ja Kankaanpään kotitalouskoulun johtajana 1928–1961 ja oli Kankaanpään Sanomien päätoimittajana 1939–1961.


title: Kaarlo Asp

text:
Nimellä "Kaarlo Asp":
Nimellä "Kaarlo Haapa":


title: Missourin armeija

text: Missourin armeija () oli Konfederaation armeijan yhtymä Yhdysvaltain sisällissodan aikaan. Se perustettiin syyskuussa 1862 ja lopetettiin samanvuoden joulukuussa. Tällöin armeija liitettiin Trans-Missisippin armeijaan.


title: Emeli Sandé

text: Adele Emily Gouraguine (o.s. Sandé, s. 10. maaliskuuta 1987 Sunderland, Tyne and Wear, Yhdistynyt kuningaskunta), taiteilijanimeltään Emeli Sandé, on brittiläinen soul-muusikko. Hän tuli suuren yleisön tietoisuuteen vieraillessaan lontoolaisen rap-artistin Chipmunkin kesällä 2009 julkaistulla singlellä "Diamond Rings". Sandén devyyttialbumi "Our Version of Events" julkaistiin 13. helmikuuta 2012 ja huhtikuussa 2013 se rikkoi The Beatlesin lähes viisikymmentä vuotta vanhan ennätyksen pisimpään (63 viikkoa) Brittien Top 10 -listalla pysyneenä albumina. Sandé oli Britannian ääniteteollisuuden vuoden 2012 BRIT Awards -kilpailussa kriitikkojen valinta. Vuonna 2013 hän voitti samaisessa kilpailussa itselleen sekä parhaan brittiläisen nais-sooloartistin että parhaan brittiläisen albumin palkinnot. Sandé esiintyi vuoden 2012 Lontoon kesäolympialaisissa sekä niiden avajais- että päätösseremoniassa.


title: New Mexicon armeija

text: New Mexicon armeija () oli Konfederaation lyhytikäinen armeija Yhdysvaltain sisällissodassa. Armeija oli toiminnassa vuosina 1861–1862, jona aikana se osallistui lähinnä New Mexicon sotaretkeen.


title: Saunassa

text: Saunassa on Akseli Gallen-Kallelan (1865–1931) vuonna 1889 maalaama öljyvärimaalaus, joka on kooltaan 120×81 cm. Se kuuluu Gallen-Kallelan Keuruulla Ekolan torpassa maalaamiin realistisiin talonpoikaisaiheisiin töihin. Maalaus kuuluu Ateneumin kokoelmiin.


title: Saunassa

text: Maalauksessa Ekolan perhe on saunomassa mustuneessa tummanpuhuvassa saunassa. Ekolan tytär pesee alalattialla penkillä istuvaa isäänsä muun väen istuessa korkeilla lauteilla ja tyttölapsen pöyhiessä saunan tulisijaa. Saunan lattian lankuista ja saunan ulkonäöstä voidaan päätellä, että se on jo kauan palvellut saunana. Maalauksen etualalla olevan tyttölapsen alastomuus on vaatimatonta viattomuutta saunassa. Gallen-Kallela halusi maalauksellaan kuvata perisuomalaista maalaiselämää, johon olennaisena osana kuului saunominen. Hän halusi välttää maalauksessaan eroottisen vivahteen, koska maalaus tulisi esille omistajansa seinälle.


title: Saunassa

text: Gallen on saanut tunnustusta kyvystään kuvata lasta. Myös "Saunassa"-maalauksen keskeisen henkilön eli etualan lapsen hohtavan olemuksen kuvaamisessa hän onnistui hyvin. Maalausta pidetään kulttuurihistoriallisesti merkittävänä teoksena Gallen-Kallelalta.


title: Saunassa

text: Gallen-Kallela saunoi Ekolan väen ja ystävänsä kreivi Louis Sparren kanssa joka ilta Ekolassa asuessaan. "Saunassa"-maalaus on kuitenkin muistikuvien ja kokemusten pohjalta maalattu mielikuvituksellinen tilanne. Se maalattiin Ekolan saunan ahtaassa porstuassa. Lapsimalli oli maailmalta tullut tyttö. Gallen-Kallela lahjoitti maalauksen Knut Tilgmannille, jonka veli Ernst Tilgmann lahjoitti sen puolestaan Ateneumin kokoelmiin vuonna 1922. Gallen-Kallela ei tästä siirrosta pitänyt, vaan hän kirjoitti Ateneumin intendentille, Torsten Stjernschantzille, vastalauseen kertoen "Saunassa-"maalauksen olevan keskeneräinen teos eikä hän halunnut sen päätyvän pysyvästi gallerian seinälle. Näin kuitenkin tapahtui.


title: Maantie Hämeessä

text: Maantie Hämeessä tai Helteinen kesäpäivä vuodelta 1860 on Werner Holmbergin (1830–1860) tunnetuimpia töitä, kooltaan 88×103,5 cm. Lyhyeksi jääneellä urallaan Holmberg ehti vaikuttaa paljon Suomen maisemamaalauksen kehitykseen. Hän yhdisti uudella tavalla akateemisen ateljeeperinteen ja maiseman realistisen kuvauksen. "Maantie Hämeessä" kuuluu Ateneumin kokoelmiin.


title: Maantie Hämeessä

text: Maalauksessa hevosparin vetämät vaunut ajavat mäntyrinteen reunaa menevää maantietä pitkin. Kesäpäivä on helteinen, ja maalaus kuvaa vaunujen menoa takaa päin. Puut ja kasvusto on maalattu tarkasti, vaikka kuvan tilanne luo vaikutelman tilanteen hetkellisyydestä. Pölyn ja mäntymetsän tuoksu ovat aistittavissa kuivan hiekkatien pölistessä valjakon pyörien alla.


title: Maantie Hämeessä

text: Holmberg oli 1853 ensimmäinen suomalainen Düsseldorfiin opiskelemaan lähtenyt taiteilija. Holmberg maalasi "Maantien Hämeessä" Tampereen seudulla tehtyjen luonnosten pohjalta. Luonnokset hän oli tehnyt viimeiseksi jääneellä Suomen matkallaan.


title: Hylkyahvenet

text: Hylkyahvenet (Polyprionidae) on ahvenkaloihin kuuluva heimo. Heimon lajeja tavataan kaikista valtameristä lämpimistä ja lauhkeista vesistä.


title: Hylkyahvenet

text: Hylkyahventen heimoon kuuluu kaksi sukua ja lähteestä riippuen 5–9 lajia. Lajeja ovat muun muassa hylkyahven ("Polyprion americanus"), teräshylkyahven ("Polyprion oxygeneios") ja jättihylkyahven ("Stereolepis gigas"). Hylkyahvenet ovat suurikokoisia kaloja, jotka voivat saavuttaa yli 2 metrin pituuden. Ruumiinrakenteeltaan ne ovat litteähköjä ja hieman kulmikkaita. Lajien pää ja leuat ovat kooltaan suuret. Selkäevän etuosa on kaloilla piikikäs ja pyrstöevä on nuorilla kaloilla pyöreäpäinen ja aikuisilla hylkyahvenilla tasainen, vatsaevissä on piikki.Nuoret kalat ovat usein täplikkäitä.


title: Hylkyahvenet

text: Hylkyahvenlajeja tavataan Atlantin, Intian valtameren ja Tyynenmeren alueilta. Ne ovat mereisiä kaloja, jotka elävät 40–650 metrin syvyydessä tyypillisesti lähellä kivikkoista pohjaa tai laivojen hylkyjä. Monet heimon lajeista ovat hyviä ruokakaloja ja erityisesti jättihylkyahven on vähentynyt kalastuksen seurauksena ja on uhanalainen.


title: Talonpoikaistanssit Suomessa

text: Talonpoikaistanssit Suomessa on yksi Alexander Lauréuksen (1783-1823) tanssiaisia kuvaavista teoksista. Lauréus maalasi aiheesta useita teoksia, joista tämä öljytyö (52 × 67,5cm) on yksi, vuodelta 1816. Ateneumin kokoelmiin se lahjoitettiin vuonna 1950.


title: Talonpoikaistanssit Suomessa

text: Maalauksessa kuvataan tanssia tuvassa viulunsoiton säestyksellä. Harmonia, talonpoikaisväestön arvokkuus ja hyvinvointi korostuvat toteutuksessa. Lauréus loi aiheen ylle pehmentävää ja arjen häivyttävää hohdetta. Muutoin Lauréus saattoi maalata myös humoristisia ja riehakkaita tanssimaalauksia.


title: Talonpoikaistanssit Suomessa

text:
Romantiikan ajan taiteilijana häntä kiinnostivat valon avulla aikaansaadut tunnelmavaikutukset, ja hänet tunnetaan etenkin tulen valon kuvaajana.
Hahmojen puhtaus ja luonnollisuus liittyivät romantiikan ajan ihanteellisiin käsityksiin. Laureuksen tiedetään tutustuneen muun muassa valistusfilosofi Jean-Jacques Rousseaun aatteisiin, jonka ajatuksiin nämä piirteet kuuluvat.


title: Talonpoikaistanssit Suomessa

text: Lauréus sai Ruotsin kuninkaallisessa taideakatemiassa opiskeltuaan kuuden vuoden matkastipendin ja teki opintomatkat ensin Pariisiin ja myöhemmin Roomaan. Lauréus keskittyi matkoillaan etenkin kansan elämän kuvaamiseen. Taiteilijana hän oli kehittymässä realistisempaan suuntaan, mutta uran katkaisi äkillinen kuumetauti Roomassa kesken aktiivisen luomiskauden.


title: Luoteisarmeija (Konfederaatio)

text: Luoteisarmeija () oli Konfederaation armeija Yhdysvaltain sisällissodan alussa. Se perustettiin 8. kesäkuuta 1861 ja lakkautettiin 9. helmikuuta 1862, jolloin se liitettiin osaksi Pohjois-Virginian armeijaa.


title: Luoteisarmeija

text: Luoteisarmeija voi tarkoittaa ainakin seuraavia armeijoita:


title: Brian Dowling

text: Brian Dowling on irlantilainen juontaja. Hän nousi kuuluisuuteen voitettuaan Britannian Big Brotherin toisen tuotantokauden. Myöhemmin hän voitti myös Ultimate Big Brother -kauden. Hän juonsi Big Brotheria Channel 5 -kanavalla vuosina 2011–2013.


title: Nicklas Danielsson

text: Kjell Lars Nicklas Lööf Danielsson (s. 7. joulukuuta 1984 Uppsala, Ruotsi) on ruotsalainen jääkiekkoilija ja maailmanmestari, joka pelaa SHL-joukkue Brynäs IF:ssä. Hän on pelipaikaltaan oikea laitahyökkääjä. Elite Prospects -sivuston mukaan Danielsson on nopea ja teknisesti taitava hyökkääjä, jolta löytyy räjähtävyyttä, hyvät maalintekovaistot ja hyvä fysiikka. Hänen tulisi kuitenkin parantaa puolustuspelaamistaan, voimaansa ja kokonaisvaltaista pelaamistaan. Danielsson laukoo oikealta.


title: Nicklas Danielsson

text: Danielsson on kotikaupunkinsa joukkueen Almtuna IS:n kasvatti. Hän pelasi kuitenkin ensimmäiset miesten pelinsä vain 16-vuotiaana Ruotsin neljänneksi korkeimmalla sarjatasolla maan II-divisioonassa Västerås IK:n joukkueessa kaudella 2000–2001. Kaudeksi 2001–2002 Danielsson siirtyi Brynäs IF:n junioreihin. Kaudella 2002–2003 hän debytoi Elitserienissä, jossa tulokaskausi Brynäsissä toi 26 runkosarja- ja kuudessa Kvalserien-ottelussa neljä syöttöpistettä. Suurimman osan kaudestaan Danielsson pelasi kuitenkin seuran J20-junioreissa, joiden paras pistemies ja maalintekijä hän oli tehoilla 21+12=33. J20 SuperElitin maalipörssissä Danielsson sijoittui kolmanneksi HV71:n Martin Thörnbergin kanssa.


title: Nicklas Danielsson

text: NHL-joukkue Vancouver Canucks varasi Danielssonin viidennellä kierroksella 160. pelaajana kesällä . Hän ei onnistunut Brynäsissä seuraavina kausina murtautumaan kokoonpanoon. Danielsson haki sekä kaudella 2003–2004 että kaudella 2004–2005 peliaikaa myös seuran J20-junioreista sekä kasvattajaseurastaan Almtuna IS:stä, joka pelasi sarjatasoa alempana Allsvenskanissa. Kauden 2005–2006 hän pelasi siellä kokonaan ja oli tehoilla 15+20=35 joukkueen paras maalintekijä ja toiseksi paras pistemies Marcus Ragnarssonin jälkeen. Danielsson keräsi runkosarjassa myös 147 jäähyminuuttia ja sijoittui Allsvenskanin jäähypörssissä viidenneksi.


title: Nicklas Danielsson

text: Kaudeksi 2006–2007 Danielsson palasi Elitserieniin ja siirtyi kaksivuotisella sopimuksella Djurgårdens IF:ään. Toisella kaudellaan 2007–2008 hän teki läpimurtonsa Elitserienissä ja oli tehoilla 14+18=32 joukkueen toiseksi paras pistemies Fredrik Brembergin jälkeen sekä toiseksi paras maalintekijä Patric Hörnqvistin jälkeen. Helmikuussa 2008 Danielsson teki Djurgårdenin kanssa kaksivuotisen jatkosopimuksen. Hän voitti Elitserien-hopeaa keväällä 2010.


title: Nicklas Danielsson

text: Huhtikuussa 2010 Danielsson teki kaksivuotisen sopimuksen MODO Hockeyn kanssa. Hän oli kaudella 2010–2011 tehoilla 17+20=37 joukkueen toiseksi paras maalintekijä Byron Ritchien jälkeen sekä kolmanneksi paras pistemies Ritchien ja Per-Åge Skrøderin jälkeen. Kaudella 2011–2012 Danielsson teki Elitserienin yhden kauden piste-ennätyksensä 21+31=52, joilla hän voitti MODO:n siäisen piste- ja syöttöpörssin. Danielsson sijoittui koko liigan pistepörssissä kolmanneksi ja jakoi myös Elitserienin tehotilaston voiton Frölunda HC:n Fredrik Petterssonin kanssa lukemalla +26.


title: Nicklas Danielsson

text: Danielsson jatkoi kaudella 2012–2013 uraansa 1+1-vuotisella sopimuksella Sveitsin National League A:n SC Bernissä. Hän ei kuitenkaan vastannut häneen kohdistuneita odotuksia, jäi hieman vähemmälle peliajalla ja teki 23 runkosarjaottelussa tehot 4+4=8. Tähän osaksi vaikutti myös NHL:n työsulkuvahvistus John Tavaresin saapuminen Berniin. Danielsson jätti joukkueen joulukuussa 2012 ja siirtyi loppukaudeksi KHL:n tšekkiläisjoukkue Lev Prahaan. Hän aloitti joukkueessa vahvasti tehden avausottelussa tehot 2+1=3. Danielsson pelasi joukkueessa hyvän loppukauden, kun 16 runkosarjaottelua toivat 14 tehopistettä ja teholukeman +12, joka oli hänen ottelumäärästään huolimatta Levin paras. Huhtikuussa 2013 Danielsson teki joukkueen kanssa vuoden mittaisen jatkosopimuksen.


title: Nicklas Danielsson

text: Kauteen 2013–2014 Danielsson lähti hyvin pelatun edelliskauden jälkeen suurin odotuksin. Hän onnistui tekemään Levissä kuitenkin 14 ottelussa vain kaksi tehopistettä. Lokakuussa 2013 seura oli asettamassa Danielssonia siirtolistalle, mutta hän halusi mieluummin kuitenkin purkaa sopimuksensa, sillä Danielsson ei omien sanojensa mukaan halunnut siirtyä pelaamaan Venäjälle. Lopulta hänen sopimuksensa purettiin. Noin viikkoa myöhemmin Danielsson palasi Sveitsiin ja siirtyi kevääseen 2015 ulottuvalla sopimuksella Rapperswil-Jona Lakersin riveihin. Hän vahvisti kauden 2013–2014 aikana myös HC Davosia Spengler Cupissa.


title: Nicklas Danielsson

text: Kaudella 2014–2015 Danielsson voitti Lakersin sisäisen piste- ja maalipörssin tehoilla 19+28=47, joilla hän jakoi koko NLA:n pistepörssin neljännen sijan EV Zugin Lino Martschinin kanssa. Karsintasarjassa Danielsson oli kolmella osumallaan joukkueen paras maalintekijä Antonio Rizzellon ja Marco Pedrettin kanssa. Hän vahvisti kauden aikana jälleen myös HC Davosia Spengler Cupissa. Tammikuussa 2015 Danielsson teki kaksivuotisen jatkosopimuksen Lakersin kanssa, mutta hänen sopimuksensa kuitenkin purettiin joukkueen kauden päätyttyä putoamiseen National League B:hen.


title: Nicklas Danielsson

text: Danielsson siirtyi kaudeksi 2015–2016 jatkamaan NLA-uraansa 1+1-vuotisella sopimuksella Lausanne HC:hen. Hän oli tehoilla 12+23=35 joukkueen toiseksi paras pistemies Harri Pesosen jälkeen. Helmikuussa 2016 Danielsson teki Lausannen kanssa kaksivuotisen jatkosopimuksen. Kaudella 2016–2017 hän nousi joukkueen varakapteeniksi. Kaudella 2017–2018 Danielsson oli tehoilla 25+25=50 Lausannen paras maalintekijä ja toiseksi paras pistemies Dustin Jeffreyn jälkeen. Hän sijoittui koko NL:n maalipörssissä toiseksi edellään vain ZSC Lionsin Fredrik Pettersson sekä jakoi pistepörssin toisen sijan Petterssonin ja EV Zugin Viktor Stålbergin kanssa edellään vain joukkuetoveri Jeffrey. Karsintasarjassa Danielsson oli kolmella osumallaan joukkueensa paras maalintekijä Dustin Jeffreyn ja Harri Pesosen kanssa.


title: Nicklas Danielsson

text: Kaudeksi 2018–2019 Danielsson palasi kotimaahansa ja Brynäs IF:n SHL-joukkueeseen kolmivuotisella sopimuksella.